Μύθοι και αλήθειες για τη χοληστερόλη - OnVolos.gr-To μεγαλύτερο Portal στην Μαγνησία\nΠολλοί άνθρωποι ανησυχούν για τα επίπεδα της χοληστερόλης τους, και όχι άδικα. Σύμφωνα με τον Παγκόσμιο Οργανισμό Υγείας, περισσότερο από το ένα τρίτο του παγκόσμιου πληθυσμού πάσχει από υψηλή χοληστερόλη. Αυτό συνεπάγεται με κίνδυνο εγκεφαλικού επεισοδίου και καρδιακών παθήσεων, η κύρια αιτία θανάτου στις Ηνωμένες Πολιτείες. Οι τροφές που καταναλώνουμε μπορούν να διαδραματίσουν σημαντικό ρόλο στη διατήρηση της καρδιαγγειακής υγείας και είναι λογικό να πιστεύουμε ότι η κατανάλωση τροφών με υψηλή χοληστερόλη αυξάνει τα επίπεδα χοληστερίνης μας. Ωστόσο τα πράγματα δεν είναι τόσο απλά.\n«Νομίζω ότι πολλοί άνθρωποι το θεωρούν λογικό, παρόλο που η πλειονότητα των δεδομένων δείχνει ότι αυτό δεν ισχύει», εξηγεί στο CNN η Άλις Λιχτενστάιν, διευθύντρια του Εργαστηρίου Καρδιαγγειακής Διατροφολογίας του πανεπιστημίου Ταφτς της Βοστώνης.\nΟ «μεγαλύτερος ένοχος»\nΟι διατροφικές οδηγίες του Υπουργείου Γεωργίας των ΗΠΑ δεν καθορίζουν πλέον μια ανώτατη ενδεικνυόμενη ποσότητα κατανάλωσης χοληστερόλης. Η σύσταση δεν υπήρχε στη δημοσίευση 2015-2020 και δεν συμπεριλήφθηκε στις νεότερες οδηγίες που κυκλοφόρησαν για το 2021. Ο λόγος; Η ποσότητα χοληστερόλης που λαμβάνουμε δεν αποτελεί απειλή για την υγεία. Η Λιχτενστάιν τόνισε ότι είναι σημαντικό να λαμβάνουμε υπόψη πόση διατροφική χοληστερόλη καταναλώνουμε την ημέρα.\nΗ επιστήμονας συμμετείχε στην επιτροπή που αποφάσισε ότι η προηγούμενη σύσταση- σύμφωνα με την οποία η ημερήσιας πρόσληψη χοληστερόλης ήταν στα 300 χιλιοστόγραμμα- δεν ήταν τελικά απαραίτητη γιατί οι περισσότεροι Αμερικανοί δεν ξεπερνούσαν αυτό το όριο. Στις ΗΠΑ, οι γυναίκες καταναλώνουν κατά μέσο όρο 250 χιλιοστόγραμμα χοληστερόλης την ημέρα και οι άνδρες 350 χιλιοστόγραμμα, σύμφωνα με την Λιχτενστάιν. Ως εκ τούτου, η επιτροπή δεν θεώρησε τη χοληστερόλη επικίνδυνη για τη δημόσια υγεία.\nΜια μετα-ανάλυση περισσότερων από 50 μελετών της Αμερικανικής Ένωσης Καρδιολογίας που δημοσιεύθηκε το 2019, δεν βρήκε σημαντική σχέση μεταξύ της διατροφικής χοληστερόλης και του καρδιαγγειακού κινδύνου. Η πρόσληψη χοληστερόλης αύξησε τον κίνδυνο στα άτομα που κατανάλωναν έως και τρεις φορές τη μέση ποσότητα.\n«Η κατανάλωση τροφών πλούσιων σε χοληστερόλη αυξάνει τη χοληστερόλη στο αίμα, συνήθως κατά μια μικρή, αλλά σημαντική ποσότητα», εξηγεί στο CNN ο Δρ Στίβεν Ντεβράις, καρδιολόγος και εκτελεστικός διευθυντής του εκπαιδευτικού μη κερδοσκοπικού Ινστιτούτου Gaples στο Ιλινόι.\nΑλλά το αποτέλεσμα της κατανάλωσης τροφών που περιέχουν πολλή χοληστερόλη «μπορεί να μην είναι τόσο κακό όσο θα περίμενε κανείς, επειδή το μεγαλύτερο μέρος της χοληστερόλης στο αίμα προέρχεται από το ίδιο το σώμα». Όταν καταναλώνετε μεγάλη ποσότητα χοληστερόλης, το σώμα συνήθως θα παράγει λιγότερη.\nΕκείνο που ανησυχεί περισσότερο τους επιστήμονες είναι το κορεσμένο λίπος. Η κατανάλωση τροφών με υψηλή περιεκτικότητα σε κορεσμένα λιπαρά, αυξάνει την παραγωγή λιποπρωτεϊνών χαμηλής πυκνότητας ή χοληστερόλης LDL (“κακή”), η οποία μπορεί να συσσωρευτεί μέσα στις αρτηρίες, να περιορίσει τη ροή του αίματος στην καρδιά και τον εγκέφαλο και να αυξήσει την πιθανότητα καρδιακής προσβολής ή εγκεφαλικό.\nΟ ρόλος της χοληστερόλης στο σώμα\nΤα ζώα – συμπεριλαμβανομένων των ανθρώπων – παράγουν χοληστερόλη για να εκτελέσουν πλήθος σημαντικών λειτουργιών, όπως η παραγωγή ορμονών του φύλου, η μετατροπή του ηλιακού φωτός σε βιταμίνη D και ο σχηματισμός μέρους της κυτταρικής μεμβράνης. Η χοληστερόλη που λαμβάνουμε στη διατροφή μας προέρχεται από την κατανάλωση ζωικών προϊόντων όπως κρέας και γαλακτοκομικά. Και αυτές είναι οι κορυφαίες διατροφικές πηγές κορεσμένου λίπους.\nΤα αυγά έχουν χαμηλή περιεκτικότητα σε κορεσμένα λιπαρά αλλά πολύ υψηλή σε χοληστερόλη. Ένα μεγάλο αυγό περιέχει 1,6 γραμμάρια κορεσμένου λίπους και 187 χιλιοστόγραμμα χοληστερόλης.\nΟι επιστήμονες δεν φαίνεται να έχουν αποφασίσει εάν τα αυγά μας κάνουν καλό ή όχι. Ορισμένες μελέτες δείχνουν ότι η κατανάλωσή τους αυξάνει τον κίνδυνο καρδιαγγειακής νόσου. Κάποιες από αυτές τις μελέτες είναι προβληματικές γιατί δεν ρωτούν τους συμμετέχοντες τι άλλο τρώνε μαζί με τα αυγά. Τα ίδια τα αυγά δεν περιέχουν πολλά κορεσμένα λιπαρά σε αντίθεση με τροφές που τα συνοδεύουν όπως το μπέικον, το λουκάνικο και το τυρί.\nΔεν είναι ίδιες όλες οι τροφές που περιέχουν πολύ χοληστερόλη\nΟι διατροφολόγοι τονίζουν ότι είναι σημαντικό όχι μόνο να βγάλετε από τη διατροφή σας τα τρόφιμα που βλάπτουν στην υγεία, αλλά να προσέξετε με τι θα τα αντικαταστήσετε.\n«Ο κίνδυνος κάθε διατροφικού παράγοντα έχει είτε διογκωθεί, είτε ελαχιστοποιηθεί, και αυτό είναι σίγουρα η περίπτωση με τα κορεσμένα λιπαρά», δήλωσε ο Ντεβράις. «Εάν τα κορεσμένα λιπαρά αντικατασταθούν με εξευγενισμένους υδατάνθρακες, όπως ζάχαρη ή λευκό ψωμί, τότε έχει αποδειχθεί ότι δεν υπάρχει καθαρό όφελος για την υγεία. Εάν τα κορεσμένα λιπαρά αντικατασταθούν με άλλα πιο υγιή λίπη, τότε υπάρχει ένα σαφές όφελος για την υγεία».\nΤα θαλασσινά και κυρίως οι γαρίδες, έχουν σχετικά υψηλή περιεκτικότητα σε χοληστερόλη. Όμως τα οστρακοειδή και τα ψάρια είναι εξαιρετικές πηγές άπαχης πρωτεΐνης για άτομα που τρώνε ζωικά προϊόντα, ενώ παρέχουν απαραίτητα ωμέγα-3 λιπαρά οξέα τα οποία δεν παράγει ο οργανισμός. Για αυτούς τους λόγους είναι καλά υποκατάστατα του κόκκινου κρέατος και των πουλερικών. Όσον αφορά το θέμα των αυγών, ο Ντεβράις συνιστά να μην τρώμε πάνω από τέσσερα αυγά την εβδομάδα.\nΚάποιοι άνθρωποι θα πρέπει να είναι πιο προσεκτικοί στην κατανάλωση αυγών και άλλων τροφών με υψηλή περιεκτικότητα σε χοληστερόλη. Αυτό περιλαμβάνει άτομα που έχουν οριακή υψηλή χοληστερόλη (πάνω από 200 χιλιοστόγραμμα) ή διατρέχουν κίνδυνο για καρδιαγγειακές παθήσεις, λόγω οικογενειακού ιστορικού, ή έχουν υπερευαισθησία στη διατροφική χοληστερόλη. Τα άτομα με διαβήτη τύπου 2 πρέπει επίσης να παρακολουθούν την κατανάλωση χοληστερόλης στη διατροφή τους.\nΑυτό που συνιστούν οι γιατροί είναι να αντικαταστήσουμε τους συνήθεις ύποπτους – όπως το κόκκινο κρέας, τα γαλακτοκομικά με πλήρη λιπαρά και τα ζαχαρούχα ποτά – με περισσότερα λαχανικά, φρούτα, ξηρούς καρπούς, δημητριακά ολικής αλέσεως και φασόλια. Η μετα-ανάλυση της Αμερικανικής Ένωσης Καρδιολογίας προτείνει τη μετάβαση σε υγιείς τρόπους διατροφής που περιλαμβάνουν αυτά τα μη επεξεργασμένα συστατικά, όπως η μεσογειακή διατροφή.\n«Είναι πολύ σημαντικό να εστιάζουμε στις κατηγορίες υγιεινών τροφίμων, παρά να συζητάμε μεμονωμένα για κορεσμένα λιπαρά ή χοληστερόλη», δήλωσε ο Ντεβράις. «Οι περισσότεροι άνθρωποι δεν διαβάζουν τις ετικέτες στα τρόφιμα και θέλω να ενθαρρύνω όλους να τρώνε περισσότερο φαγητό που δεν έχει ετικέτες».


ΤΖΕΦΡΙ ΠΑΙΑΤ: Η ΠΕΡΙΟΔΟΣ ΤΗΣ ΜΕΓΑΛΥΤΕΡΗΣ ΑΝΗΣΥΧΙΑΣ ΓΙΑ ΜΕΝΑ ΗΤΑΝ ΤΟ ΚΑΛΟΚΑΙΡΙ ΤΟΥ 2020 – ΠΑΝΤΑ ΜΑΣ ΑΝΗΣΥΧΕΙ ΕΠΕΙΣΟΔΙΟ ΣΤΟ ΑΙΓΑΙΟ - Active News - Ειδήσεις από την Ελλάδα και όλο το κόσμο\nYou are here: Home / ΣΥΝΕΝΤΕΥΞΕΙΣ / ΤΖΕΦΡΙ ΠΑΙΑΤ: Η ΠΕΡΙΟΔΟΣ ΤΗΣ ΜΕΓΑΛΥΤΕΡΗΣ ΑΝΗΣΥΧΙΑΣ ΓΙΑ ΜΕΝΑ ΗΤΑΝ ΤΟ ΚΑΛΟΚΑΙΡΙ ΤΟΥ 2020 – ΠΑΝΤΑ ΜΑΣ ΑΝΗΣΥΧΕΙ ΕΠΕΙΣΟΔΙΟ ΣΤΟ ΑΙΓΑΙΟ\nΤΖΕΦΡΙ ΠΑΙΑΤ: Η ΠΕΡΙΟΔΟΣ ΤΗΣ ΜΕΓΑΛΥΤΕΡΗΣ ΑΝΗΣΥΧΙΑΣ ΓΙΑ ΜΕΝΑ ΗΤΑΝ ΤΟ ΚΑΛΟΚΑΙΡΙ ΤΟΥ 2020 – ΠΑΝΤΑ ΜΑΣ ΑΝΗΣΥΧΕΙ ΕΠΕΙΣΟΔΙΟ ΣΤΟ ΑΙΓΑΙΟ\nΟ Τζέφρι Πάιατ, μιλάει αποκλειστικά στην ΕΡΤ σε μία από τις τελευταίες του συνεντεύξεις στην Ελλάδα. «Η κρίση Ελλάδας – Τουρκίας το καλοκαίρι του 2020 ήταν η δυσκολότερη περίοδος της θητείας μου», τα λόγια… απολογισμού του Τζέφρι Πάιατ, στην αποκλειστική συνέντευξή του στον Φάνη Παπαθανασίου. Ο απερχόμενος πρέσβης των Ηνωμένων Πολιτειών στην Αθήνα αναφέρθηκε και στην υψηλού συμβολισμού επίσκεψη του Έλληνα πρωθυπουργού στον Λευκό Οίκο.\n«Πάντα ανησυχούμε για πιθανό ατύχημα στο Αιγαίο» λέει ο πρέσβης των ΗΠΑ ξεκαθαρίζοντας ότι οι ΗΠΑ κατέστησαν σαφές πως υποστηρίζουν τις ενέργειες του Κυριάκου Μητσοτάκη.\nΚαι συνεχίζει: «Το είδαμε βέβαια με τη σύγκρουση… μεταξύ της τουρκικής Kemal Reis και της ελληνικής φρεγάτας. Αυτό είναι ένα παράδειγμα… του τι γινόταν στα παρασκήνια. Δεν ήταν ορατό σε πολλούς ανθρώπους. Η μεγαλύτερη ένταση εκτυλισσόταν στη θάλασσα. Οι ΗΠΑ πήραν το συμβάν πολύ σοβαρά. Συνεργαστήκαμε με τους υπόλοιπους συμμάχους του ΝΑΤΟ στην περιοχή. Η Γαλλία είναι πολύ σημαντικός εταίρος σε αυτό. Προσωπικά, χαίρομαι που όλες οι κυβερνήσεις… εργάστηκαν σκληρά για να ξεπεράσουν την περίοδο έντασης. Και σήμερα, όπως και τα τελευταία χρόνια, υπάρχουν δυσκολίες. Δεν συγκρίνονται, όμως, με αυτό που συνέβαινε το καλοκαίρι του 2020. Ήταν μια σοβαρή κρίση».\nΌσο για το αν τον απασχολεί σήμερα είπε: «Πάντα με απασχολεί. Ανησυχώ για πιθανά ατυχήματα. Οι ΗΠΑ κατέστησαν σαφές… πως υποστηρίζουμε τις ενέργειες του κ. Μητσοτάκη με το ταξίδι του στην Κωνσταντινούπολη και την προσπάθεια για τη δημιουργία διαύλων επικοινωνίας ιδίως αυτή τη χρονική στιγμή που πρέπει να συνεργαζόμαστε ως σύμμαχοι του ΝΑΤΟ για να στηρίξουμε την Ουκρανία».\nΟ Τζέφρι Πάιατ στη συνέχεια της συνέντευξης τόνισε ότι πρέπει να δράσουμε ενωμένοι απέναντι στην επίθεση της Ρωσίας.\n«Πρέπει να δράσουμε ενωμένοι ενόψει της τρομερής επίθεσης που εξαπέλυσε η Ρωσία κατά του λαού της Ουκρανίας. Πρέπει να συνειδητοποιήσουμε πως στη ρωσική ατζέντα δεν είναι μόνο η Ουκρανία. Επηρεάζει τα συμφέροντα μας και ιδίως αυτά της ανατολικής πτέρυγας του ΝΑΤΟ».\nΤέλος χαρακτήρισε «την μεγαλύτερη τιμή» την ομιλία Μητσοτάκη στο Κογκρέσο και τόνισε την αφοσίωση του Τζο Μπάιντεν στις σχέσεις με την Ελλάδα.\n«Ο Πρόεδρος είναι βαθιά αφοσιωμένος στις σχέσεις μας με την Ελλάδα. Θα θυμάστε πως εκείνος, ως Αντιπρόεδρος τότε… μου ανέθεσε αυτό το έργο. Γνωρίζω το πάθος… την προσωπική του δέσμευση ως προς τις ελληνοαμερικανικές σχέσεις… τον θαυμασμό του για τον ελληνικό λαό. Επίσης, για όσα αντιπροσωπεύει η Ελλάδα όσον αφορά τη Δημοκρατία. Είναι μια χώρα που μοιράζεται τις αξίες και τα ενδιαφέροντά μας. Η πρόσκληση του Λευκού Οίκου αντικατοπτρίζει ακριβώς αυτό. Πιστεύω πως εάν δείτε τον τρόπο με τον οποίο η ομιλήτρια Πελόζι έχει χαρακτηρίσει την πρόσκληση αυτή σε συνεδρίαση του Κογκρέσου… θα διαπιστώσετε πως πρόκειται για εξαιρετική τιμή. Τη μεγαλύτερη… που επιτρέπει η νομοθεσία μας σε έναν ξένο ηγέτη».\nΌσο για το κλίμα στην Ουάσινγκτον ενόψει της επίσκεψης του Έλληνα πρωθυπουργού το χαρακτήρισε «εξαιρετικά θετικό».\nTag ΤΖΕΦΡΙ ΠΑΙΑΤ\n«Ο ΜΟΝΟΠΟΛΙΚΟΣ ΚΟΣΜΟΣ ΓΙΝΕΤΑΙ ΑΜΕΤΑΚΛΗΤΑ ΠΑΡΕΛΘΟΝ»\nΟΤΑΝ ΟΙ ΤΟΥΡΚΟΙ ΕΞΑΦΑΝΙΣΤΗΚΑΝ ΓΙΑ ΕΝΑ ΕΞΑΜΗΝΟ ΑΠΟ ΤΟ ΑΙΓΑΙΟ! ΠΟΤΕ ΕΓΙΝΕ ΚΑΙ ΓΙΑΤΙ;


The Irish Shebeen Pub, Τορόντο - Κριτικές εστιατορίων - TripAdvisor\nΤορόντο: Όλα τα εστιατόρια The Irish Shebeen Pub: Εστιατόρια στην περιοχή\nΕστιατόρια σε Μπάρμπεκιου για: Νορθ Εντ\nΤορόντο: Όλες οι δραστηριότητες Δραστηριότητες κοντά σε: The Irish Shebeen Pub\nThe Irish Shebeen Pub, Τορόντο\nΚαναδάς Οντάριο Τορόντο Εστιατόρια σε Τορόντο The Irish Shebeen Pub\nΝο 885 από 6.998 στην κατηγορία Εστιατόρια για: Τορόντο €€ - €€€\nΙρλανδική, Μπαρ, Παμπ 5555 Eglinton Ave W, Τορόντο, Οντάριο M9C 5M1, Καναδάς416-695-9178Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 113 κριτικέςΕξαιρετικό21%Πολύ καλό42%Μέτριο27%Ανεπαρκές7%Πολύ κακό3%22 Απρ 2017“Really Loud”11 Απρ 2017“They have great stone oven pizza”Ανοιχτό τώραΔευ - Παρ11:00 - 00:00Σαβ - Κυρ12:00 - 00:00Αναλυτικό ωράριο ΚΟΥΖΙΝΕΣ Ιρλανδική, Μπαρ, Παμπ ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 5555 Eglinton Ave W, Τορόντο, Οντάριο M9C 5M1, ΚαναδάςΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καναδικό; Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό24Πολύ καλό46Μέτριο31Ανεπαρκές8Πολύ κακό4Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (63)Αγγλικά (98)Γερμανικά (5)Περισσότερες γλώσσες Γλώσσα Ελληνικά (63)Αγγλικά (98)Γερμανικά (5)Γαλλικά (4)Ιταλικά (2)Ιαπωνικά (1)Ισπανικά (1)Κορεάτικα (1)Πορτογαλικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAnish M1Η κριτική γράφτηκε πριν από 2 εβδομάδες Τοπική παμπ - Όχι έως τυπικές μουΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιStephen G3Η κριτική γράφτηκε πριν από 3 εβδομάδες μέσω κινητής συσκευής Καλό φαγητό, διασκεδαστική ατμόσφαιραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nBlendedAdventuresNewfoundland, Καναδάς1016Η κριτική γράφτηκε πριν από 4 εβδομάδες μέσω κινητής συσκευής Get the Chicken Sandwich!!!Μετάφραση Google ΠερισσότεραΕυχαριστούμε, BlendedAdventures Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLarry MΗuntersville, Βόρεια Καρολίνα171Η κριτική γράφτηκε 18 Μαΐου 2017 Δοθεί ιδιαίτερη προσοχή προκειμένου's Irish PubΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJerry BMurfreesboro, Τενεσί376Η κριτική γράφτηκε 22 Απριλίου 2017 μέσω κινητής συσκευής Πραγματικά δυνατάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιVanessa GSudbury, Καναδάς122Η κριτική γράφτηκε 11 Απριλίου 2017 Έχουν μεγάλη πέτρινο φούρνο πίτσαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι1simon1Pembroke, Καναδάς15167Η κριτική γράφτηκε 5 Απριλίου 2017 Φάγαμε εκεί 2 φορέςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιStitcherjerBay City, Μίσιγκαν22741Η κριτική γράφτηκε 3 Απριλίου 2017 μέσω κινητής συσκευής Ωραίο μίγμαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMahabangu0120Μπανγκαλόρ, Ινδία41Η κριτική γράφτηκε 31 Μαρτίου 2017 Καλή Ζωντανή ΜουσικήΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMichael MΦορτ Γουόρθ, Τέξας8114Η κριτική γράφτηκε 21 Μαρτίου 2017 Καλό ιρλανδική κουζίναΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαLa Scala Restaurant73 κριτικές 1,21 χλμ μακριά Chaska14 κριτικές 0,64 χλμ μακριά Plaka Restaurant10 κριτικές 1,21 χλμ μακριά Prince Japanese Steak House131 κριτικές 0,11 χλμ μακριά Κοντινά αξιοθέαταKidsports Family Fun & Indoor Playground8 κριτικές 2,2 χλμ μακριά Centennial Park Greenhouse30 κριτικές 1,37 χλμ μακριά Escape The House8 κριτικές 3,05 χλμ μακριά Yuk Yuk's Comedy Club14 κριτικές 2,02 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του The Irish Shebeen Pub και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n5555 Eglinton Ave W, Τορόντο, Οντάριο M9C 5M1, Καναδάς Τοποθεσία:


Από 12.90 €\n230 gsm100% βαμβάκιΠατιλέτα με 3 κουμπιάΕσωτερική τσέπη στο στήθοςΠλένεται στους 60 ° C..\nT- Shirts Sol's Imperial 190 gr/m2\nΤο IMPERIAL είναι ένα μακό μπλουζάκι απο την SOL'S. Ανδρικό t-shirt κυλινδρικό με στρογγυλή λαιμόκοψη από ελαστικό ριπ, κοντά μανίκια και φακαρόλα στο λαιμό. Μπορείτε να τα χρησιμοποιήσετε για διαφημιστικούς σκοπούς και όχι μόνο. Η σύνθεση του t-shirt αποτελειται από βαμβάκι (100%). Το Imperial προσφέρει άνεση και ελευθερία κινήσεων,Το IMPERIAL είναι\nT-Shirts Sol's Regent White 150 gr/m2\nΔύο από τα best sellers διαφημιστικά T-shirt της Ευρώπης Regent και REGENT WOMEN. Μπορείτε να τα χρησιμοποιήσετε για διαφημιστικούς σκοπούς. Η σύνθεση από βαμβάκι (100%) είναι το βασικό ατού αυτών των μοντέλων. Κανονική γραμμή με άνεση και ελευθερία κινήσεων. Για τέλεια εφαρμογή και ποιότητα που διαρκεί ακολουθήστε τις οδηγίες πλυσίματος\nΜπλούζα Polo με ανακλαστικές ταινίες Yoko\nΜπλουζάκι Φούτερ 260gr\nΜπλουζάκι φούτερ με ενίσχυση με ταινία στο κολαρο, μανικοκόλληση, φακαρόλα στο λαιμό και ελαστάνη στις μανσέτες των πλευρών, το γιακά και το τελείωμα στα μανίκια. ΕΦΑΡΜΟΓΗ LOGO.Κέντημα / Τύπωμα Υψηλής Ποιότητας.Στείλτε μας τον λογότυπο της εταιρίας σας για να υπολογίσουμε και να σας ενημερώσουμε άμεσα για το ακριβές κόστος.\nΜπλουζάκι Φούτερ 280gr\nΜπλουζάκι Φούτερ Fruit of the Loom Hooded Sweat\nΜπλουζάκι φούτερ με φακαρόλα στο λαιμό, μανικοκόλληση, πλαϊνές ραφές...


Ο Σκύλος Μου Κι Εγώ: Πύργος: Νεκρά αδέσποτα από φόλες\nΠύργος: Νεκρά αδέσποτα από φόλες\n10:37 π.μ. | Από Καπελλάκης Αλέξανδρος | Επεξεργασία ανάρτησης\nΜε νεκρά – δηλητηριασμένα αδέσποτα, γέμισε η περιοχή του Αγίου Ηλία Πύργου, πριν από λίγες ημέρες. Ασυνείδητοι φρόντισαν να «διαχειριστούν» με το δικό τους τρόπο το θέμα,\nγεμίζοντας έτσι τον τόπο με νεκρά σκυλάκια. Σύμφωνα με τις καταγγελίες που έγιναν στη φιλοζωική ΜΚΟ Rommel, εκπρόσωπο του ΕΚΠΑΖ στην Ηλεία, συνολικά 15 σκυλάκια βρήκαν φρικτό θάνατο, όταν δοκίμασαν τις φόλες που τους είχαν ρίξει.\nΟ πρόεδρος του Rommel Ηρακλής Ματρόζος, καταδίκασε το γεγονός και μάλιστα επικήρυξε τους δράστες. Δίνει αμοιβή 300 ευρώ σε όποιον δώσει πληροφορίες για το περιστατικό. «Αυτή δεν είναι λύση για το πρόβλημα των αδέσποτων. Ο Rommel επικηρύσσει τους δράστες και όταν βρεθούν θα λογοδοτήσουν στη δικαιοσύνη. Όποιοι και αν είναι αυτοί οι «ανεγκέφαλοι εγκληματίες» είπε ο κ. Ματρόζος.\nΣυμπλήρωσε δε, πως θα κινηθεί νομικά και κατά του δήμου Πύργου που δεν έχει προβεί στην αποτελεσματική διαχείριση του προβλήματος των αδέσποτων όπως ορίζει η σχετική νομοθεσία.\n«Ενώ είναι ένα «καυτό» θέμα μέχρι σήμερα όχι δεν έχει δοθεί λύση, αλλά δεν έχει γίνει και καμία επαφή. Θα έπρεπε έστω μόνοι τους να αναζητήσουν κάποιες λύσεις, αλλά δεν το έχουν κάνει. Γενικότερα έχουμε πολλές ανάλογες καταγγελίες από πολίτες σε όλο το νομό Ηλεία και θα κινηθούμε σε κάθε περίπτωση νομικά.


Μηχανογραφικό το Μάρτη ; (!)\nΤο ερώτημα είναι μόνο ένα: Είναι καλύτερα να γνωρίζεις τη βαθμολογία σου όταν συμπληρώνεις το μηχανογραφικό σου ή όχι; Η απάντηση είναι επίσης μοναδική: Όσο περισσότερες πληροφορίες έχεις τόσο μειώνονται οι πιθανότητες λάθους. Άρα καλό είναι να γνωρίζεις τη βαθμολογία σου.\nΤο μηχανογραφικό δελτίο συμπλήρωναν οι υποψήφιοι το Μάρτιο μέχρι το 1999. Τότε με τη μεταρρύθμιση Αρσένη αποφασίστηκε ότι καλύτερα είναι να γνωρίζουν οι υποψήφιοι τη βαθμολογία τους και το μηχανογραφικό άρχισε να συμπληρώνεται τον Ιούλιο. Οι υποψήφιοι των ΤΕΕ και τώρα ΕΠΑΛ το συμπληρώνουν πάντα το Μάρτη, ως παιδιά ενός κατώτερου θεού.\nΣτα 11 χρόνια που το μηχανογραφικό υποβάλλεται το Μάρτη κανείς δεν παραπονέθηκε για κάποιο λόγο. Έρχεται τώρα η πληροφορία από το Υπουργείο Παιδείας ότι το μηχανογραφικό θα συμπληρώνεται το Μάρτιο με το επιχείρημα ότι τα αποτελέσματα εισαγωγής και οι βάσεις θα βγαίνουν ένα μήνα νωρίτερα, δηλαδή τέλος Ιουλίου αντί για το τέλος Αυγούστου. Το ερώτημα είναι αν θέλουμε μια δουλειά να γίνεται γρήγορα ή μας ενδιαφέρει να γίνεται καλά.\nΤο Μάρτιο που οι υποψήφιοι από τη μία νιώθουν ότι μπαίνουν στην τελική ευθεία των εξετάσεων και από την άλλη σκέφτονται την πενθήμερη εκδρομή που συνήθως πραγματοποιείται στα τέλη του μήνα (τελείως άκαιρα και αυτή) δεν είναι η κατάλληλη εποχή για να παρθούν σημαντικές αποφάσεις όπως είναι η επιλογή σπουδών. Αντίθετα τον Ιούλιο οι υποψήφιοι είναι χαλαροί, αφού έχει παρέλθει η λαίλαπα των εξετάσεων, γνωρίζουν τη βαθμολογία τους και μπορούν πιο ήρεμα να πάρουν αποφάσεις, με περισσότερες πιθανότητες να πάρουν τις σωστές αποφάσεις.\nΗ αλήθεια είναι ότι όταν το μηχανογραφικό συμπληρώνεται τον Ιούλιο το κράτος αυξάνει τα έξοδά του σε μισθούς. Επειδή όλοι γνωρίζουμε πια ότι το σύνθημα «πρώτα ο μαθητής» έχει αντικατασταθεί από το «πρώτα τα λεφτά», κάθε φορά που μπαίνει στη ζυγαριά η μείωση του κόστους και κάτι άλλο κερδίζει η μείωση κόστους.\nΟι διευθυντές των σχολείων μαζί με κάποιους καθηγητές παραμένουν στο σχολείο κάποιες μέρες τον Ιούλιο για να παραδίδουν στους υποψηφίους τη βεβαίωση πρόσβασης, απαραίτητη για την κατάθεση του μηχανογραφικού. Οι υποψήφιοι υποβάλλουν το μηχανογραφικό τους σε κάποια Διεύθυνση Δευτεροβάθμιας Εκπαίδευσης, όπου οι υπάλληλοι περνούν στους υπολογιστές τις προτιμήσεις των υποψηφίων, ώστε να γίνει η επιλογή στο Υπουργείο Παιδείας. Όλοι όσοι εμπλέκονται στη διαδικασία αμείβονται για τη μη χρήση της θερινής τους άδειας. Ιδού τα χρήματα που έβαλαν στο μάτι οι ιθύνοντες του Υπουργείου Παιδείας. Προκειμένου να γλυτώσουν αυτά τα χρήματα αφήνουν και αιωρείται το θέμα τόσο καιρό τώρα, προσπαθώντας να δουν τις αντιδράσεις και αναλόγως να πράξουν. Είναι απλά απαράδεκτο να μη γνωρίζουν οι υποψήφιοι πότε θα κάνουν το μηχανογραφικό τους Οκτώβρη μήνα…


FED – Metoxes Online\nHome Tag "FED"\nΑνακοινώθηκαν από την Ομοσπονδιακή Κεντρική Τράπεζα των ΗΠΑ οι σχετικές αποφάσεις. Την απόφασή της για αύξηση των επιτοκίων κατά 0,25%, ανακοίνωσε την Τετάρτη η Ομοσπονδιακή Κεντρική Τράπεζα των ΗΠΑ. Πρόκειται για την πρώτη αύξηση των επιτοκίων για το 2018 από την FED, υπό τον νέο της διοικητή, Jerome Powell. Συγκεκριμένα, βάσει της απόφασης που ανακοινώθηκε, […]\nΕπέστρεψαν οι ανησυχίες για τα επιτόκια στη Wall Street. Στις 25.410,03 μονάδες έκλεισε ο δείκτης Dow Jones του Χρηματιστηρίου της Νέας Υόρκης την Τρίτη 27 Φεβρουαρίου, χάνοντας 299,24 μονάδες σε σχέση με το κλεισιμο της Δευτέρας, και καταγράφοντας πτώση -1,16%. Ο τεχνολογικός δείκτης NASDAQ παρουσίασε μεγαλύτερες απώλειες, 1,23%. Αιτία της πτώσης στη Wall Street ήταν η […]\nΚέρδη μόνο στο Μιλάνο – Με άνοδο 1,07% έκλεισε ο Nikkei. Χωρίς “πυξίδα” κινήθηκαν σήμερα, Τρίτη 27 Φεβρουαρίου, οι αγορές στην Ευρώπη καθώς οι κυριότεροι ευρωπαϊκοί χρηματιστηριακοί δείκτες παρουσίασαν πτωτικές τάσεις και διακυμάνσεις. Η νευρικότητα αυτή από πλευράς επενδυτικού κοινού αποδίδεται κατά κύριο λόγο στην εστίαση του ενδιαφέροντος στα οικονομικά στοιχεία αλλά και στην […]\nΠτώση στη Wall Street την Τετάρτη 21 Φεβρουαρίου λόγω των πρακτικών της FED\nΥποχώρηση για Dow Jones και NASDAQ. Παρά την ελαφρά ανοδική κίνηση στο “άνοιγμα” της συνεδρίασης, οι αγορές στη Wall Street έκλεισαν με απώλειες στη συνεδρίαση της Τετάρτης 21 Φεβρουαρίου. Παρά το γεγονός της στάσης αναμονής που κράτησαν οι επενδυτές των στην αρχή της συνεδρίασης, όπου και παρατηρήθηκε ελαφρά άνοδος, η ανακοίνωση των πρακτικών της FED […]


«Η θάλασσα εσπαρτάρησε ως τον πάτο\nκόρφο ακόμα ολοζόντανο το θείο\nσπόρο, απ’ τον Ουρανό σταγμένο κάτω.\nΤότες βγήκε απ’ το πέλαγο τ’ αφράτο,\nΜε το δρεπάνι, πού’ χε αυτού σκορπίσει\nτου Θεού τ’ αμελέτητα, και κειό\nμες στο γιαλό μελλόταν να καρπίσει.\nΚέρκυρα, απ’ του Ουρανού το αίμα εβγήκες»\nΛορέντζος Μαβίλης (1860-1915)\nΟ Κρόνος πολέμησε ενάντια στον πατέρα του τον Ουρανό πήρε ένα δρεπάνι, του έκοψε τα γεννητικά όργανα και τά’ ριξε στη θάλασσα. Εκείνα πέθαναν και πέτρωσαν κι ο θάνατός τους γέννησε την Κέρκυρα, γνωστή στους ιστορικούς χρόνους με πλείστα ονόματα: Άρπη, Δρεπάνη, Εύβοια, Κασσωπαία, Κόρκυρα, Μάκρη, Σχερία, Φαιακία.\nΛεπτομέρεια από το αέτωμα της Γοργώς.\n(Αρχαιολογικό Μουσεία Κέρκυρας)\nΕκεί, ο Ιάσων και η Μήδεια ένωσαν τον έρωτά τους πάνω στο Χρυσόμαλλο Δέρας, κι ο περιπλανώμενος βασιλιάς Οδυσσέας άραξε ναυαγός στον τελευταίο σταθμό του δεκάχρονου ταξιδιού του. Εκεί, κατατρεγμένη από την οργή της θεάς Ήρας θα βρει καταφύγιο η Μάκρις, η τροφός του θεού Διονύσου. Εκεί, θα κρύψει ο Ποσειδώνας, ο αρειμάνιος θεός της θάλασσας, τη νύμφη Γοργώ ή Γόργυρα, κόρη του ποταμού Ασωπού, κι από την ένωσή τους θα γεννηθεί ο ημίθεος Φαίαξ, ο γεννάρχης των Φαιάκων, των μυθικών κατοίκων του νησιού.\nΠλούσιοι οι μύθοι που σώζονται για το νησί κι ακόμα πιο πλούσια η ζωή του στο διάβα των αιώνων. Γνωστός από τα πανάρχαια χρόνια ο πολιτισμός του λαού των Φαιάκων κι ο χαρακτήρας τους. Φιλόπονοι κι ειρηνικοί ανέπτυξαν πολιτισμό αξιόλογο. Αρχαίοι συγγραφείς σημειώνουν με θαυμασμό τον πλούτο των ανακτόρων της, την ισοτιμία των γυναικών, την πολιτική οργάνωση του κράτους και τη βουλή την προερχόμενη από το λαό.\nΤο νησί φαίνεται πως κατοικήθηκε ήδη από την παλαιολιθική περίοδο. Τα παλαιότερα ευρήματα χρονολογούνται στη μέση παλαιολιθική εποχή (40.000-25.000) και ομοιάζουν με αντίστοιχα της γειτονικής Ηπείρου και της Νότιας Ιταλίας. Εργαλεία κυνηγιού έχουν αποκαλυφθεί πλείστα από το τέλος της περιόδου αυτής (25.000-9.000 π.Χ.). Κόκκαλα διαφόρων ζώων (υαινών, βουβαλιών, ζαρκαδιών, αγριογούρουνων) επιβεβαιώνουν ότι οι κάτοικοι αυτοί ζούσαν απ’ το κυνήγι.\nΟικισμοί της νεολιθικής περιόδου υπάρχουν διάσπαρτοι, ιδίως στη δυτική πλευρά του νησιού και προδίδουν την εγκατάλειψη της νομαδικής ζωής και την ενασχόληση με την κτηνοτροφία και τη γεωργία. Δείγματα αγγειοπλαστικής κατατάσσονται στην αρχή της νεολιθικής περιόδου (χρονολογούνται γύρω στο 5.700). Οι εγκαταστάσεις πληθαίνουν από την εποχή της αρχής του ορειχάλκου (3.000-1.700 π.Χ.) και μετά.\nΑναπαράσταση της αρχαίας Χερσούπολης\n(από το βιβλίο του κερκυραίου Andrea Marmora,\nDella Historia di Corfu Desvritta, 1672\n Πρώτοι απ’ όλους τους Έλληνες αποίκησαν το νησί οι Ερετριείς απ’ την Εύβοια, γύρω στα 775-750 π.Χ.. Λίγα χρόνια αργότερα, το 734 π.Χ., ο Κορίνθιος Χερσικράτης, από το γένος των Ηρακλειδών, έδιωξε τους Ερετριείς και ίδρυσε νέα αποικία στο νησί. Η αποικία ονομάστηκε Χερσούπολις από τον πρώτο οικιστή και αναπτύχθηκε οικονομικά και εμπορικά τα επόμενα χρόνια.\nΗ οικονομική άνθηση του νησιού και η συνακόλουθη ανάπτυξη της πολιτικής του ζωής δημιούργησαν τάσεις αυτονόμησης του νησιού, που οδήγησαν σε έριδες ανάμεσα στους νησιώτες και τη μητρόπολη Κόρινθο και κατέληξαν σε μεταξύ τους ναυμαχία, το 664 π.Χ., γεγονός που αποτέλεσε το πρώτο σημαντικό ναυτικό επεισόδιο στη Μεσόγειο και την πρώτη μεταξύ Ελλήνων ναυμαχία.\nΟι Κορίνθιοι κατατροπώθηκαν και χάρη στη νίκη αυτή η Κέρκυρα κατόρθωσε να ξεφύγει από την ηγεμονία της Κορίνθου. Οι δεσμοί της όμως, με την Κόρινθο δεν αποκόπηκαν, κι οι δύο πόλεις αναθέρμαναν τις σχέσεις τους και ίδρυσαν νέες αποικίες στην Ήπειρο (Αμβρακία, Λευκάδα, Αναντόριο), τις Ιλλυρικές ακτές (Απολλωνία, Επίδαμνος) και την Κάτω Ιατλία (Κρότων, Επιζεφύριοι Λοκροί). Μάλιστα, λέγεται πως ακόμη κι η Ιταλία πήρε το όνομά της από έναν Κερκυραίο άποικο, τον Ιταλό.\nΤους επόμενους αιώνες η πόλη, λόγω και της θέσης της, αναπτύχθηκε σε μεγάλη εμπορική και ναυτική δύναμη. Το εμπόριό της απλώθηκε σ’ όλη τη Μεσόγειο και το νόμισμά της έγινε ένα από τα ισχυρότερα της εποχής. Στα τέλη του 5ου π.Χ. αιώνα αναφέρεται ως ο πρώτιστος και αξιολογότερος ναυτικός λαός και ως η δεύτερη ναυτική δύναμη μετά την Αθήνα. Η ικανότητά των Κερκυραίων να δαμάζουν τα κύματα, δίχως πηδάλι, κληρονομιά κι αυτή του Ποσειδώνα, έμεινε θρυλική κι ακόμη και σήμερα αποτελεί το έμβλημα του νησιού, η απήδαλος ναύς.\nΈνα από τα προνόμια που δόθηκαν\nήταν η κοπή νομισμάτων\n(Αλέξανδρος Σεβήρος 222-235 μ.Χ.)\nΟι σχέσεις της με τη μητρόπολη Κόρινθο οξύνθηκαν για άλλη μια φορά και οδήγησαν σε νέο επεισόδιο, που αποτέλεσε την αφορμή του Πελοπονησιακού Πολέμου (431-404 π.Χ.), του πολέμου που είχε ως αποτέλεσμα την πτώση της Αθηναϊκής Ηγεμονίας. Ο πόλεμος αυτός αποδυνάμωσε βαθμηδόν και την Κέρκυρα, με αποτέλεσμα να γίνει κατακτητικός στόχος διαφόρων ηγεμόνων της περιοχής. Έρμαιο πολυάριθμων επιδρομών Ιλλυρών και δηωμένη από στίφη πειρατών που λυμαίνονταν την περιοχή εξαναγκάστηκε να γίνει η πρώτη ελληνική πόλη που υποτάχθηκε εθελουσίως στη Ρώμη (229 π.Χ.) ζητώντας την προστασία της. Οι Ρωμαίοι παραχώρησαν στους Κερκυραίους προνόμια και πλήρη αυτονομία, την οποία σεβάστηκαν μέχρι το τέλος της κυριαρχίας τους. \nΣτους επόμενους πέντε αιώνες η Κέρκυρα ακολουθεί την τύχη της Ρωμαϊκής Αυτοκρατορίας. Προσέλκυσε με την ομορφιά της πολλούς και διάσημους Ρωμαίους, Αυτοκράτορες, στρατηγούς και Υπάτους (Νέρων, Κικέρων, Αντώνιος, Γερμανικός, κ.ά.) αποτελώντας θέρετρό τους. Κατά την ίδια περίοδο διαδόθηκε (γύρω στο 46 μ.Χ.) ο Χριστιανισμός και η Κέρκυρα έγινε μια από τις πρώτες επισκοπές.\nΜετά τη διαίρεση της Ρωμαϊκής Αυτοκρατορίας (395 μ.Χ.) περιήλθε στο Ανατολικό της τμήμα, τη μετέπειτα Βυζαντινή Αυτοκρατορία. Έρμαιο των πειρατικών και επιδρομών και λεηλασιών διαφόρων λαών: Ούνων, Βανδάλων, Γότθων, Σαρακηνών, Αράβων και Νορμανδών (μέχρι τον 11ο αι.) καταστρέφεται γύρω στα μέσα του 6ου αι. από τους Βησιγότθους. Οι κάτοικοι τελικά καταφεύγουν στη γειτονική δίκορφη χερσόνησο, που αποτέλεσε τη μεσαιωνική Κέρκυρα, την πόλη των Κορυφών.\nΣτην ανατολή του 13ου αι., οι δυτικοί ηγεμόνες που ασπάσθηκαν το Χριστιανισμό ξεκινούν την Δ’ σταυροφορία για την ανακατάληψη της Ιερουσαλήμ. Μετά από περιπέτειες, θα λοξοδρομήσουν στην πορεία τους για τους Άγιους Τόπους και τον Απρίλη του 1204 θα αλώσουν την Κωνσταντινούπολη. Αυτός ο σταθμός έμελε να δράσει αποφασιστικά τόσο στην τελική πτώση της Πόλης δυόμισι αιώνες αργότερα, όσο και στην τύχη των εδαφών της άλλοτε κραταιάς Αυτοκρατορίας.\nΟι νέοι κοσμηγέτες θ’ αναδυθούν μες απ’ τα κύματα της Αδριατικής. Ο πτερωτός λέων της Βενετίας θα λάβει τη μερίδα του λέοντος από τη Βυζαντινή Αυτοκρατορία και το νησί των Κορυφών, που μέχρι τότε αποτελούσε αναπόσπαστο τμήμα του Ανατολικού Ρωμαϊκού Κράτους (Βυζαντινή Αυτοκρατορία), θα περάσει για πρώτη φορά στα χέρια των Βενετών. Αυτή η πρώτη επαφή των Βενετών με το νησί έμελε να παύσει λίγα χρόνια αργότερα. Το 1214 το νησί κυριεύεται από το Δεσπότη της Ηπείρου Μιχαήλ Α’ Άγγελο Κομνηνό.\nΤα χρόνια που θ’ ακολουθήσουν θα είναι χρόνια ευημερίας για τους ιθαγενείς Έλληνες. Το 1259 ο Δεσπότης της Ηπείρου Μιχαήλ ο Β’ , θέλοντας να ισχυροποιήσει τη θέση του, προικοδοτεί το νησί στο σύζυγο της κόρης του Ελένης, Μαμφρέδο, Βασιλιά των Δύο Σικελιών.\nΑργυρό Τζιλιάτο του Ροβέρτου Α΄ (1309-1343)\nΤο 1267 οι Ανδηγαυοί καταλαμβάνουν το νησί. Με τη συνθήκη του Viterbo η Κέρκυρα θα γνωρίσει πλέον και επίσημα τους Φράγκους κυριάρχους. Η περίοδος της κατοχής του νησιού από τους Ανδηγαυούς χαρακτηρίζεται από την ενίσχυση του φραγκικού στοιχείου και την ταυτόχρονη υποβάθμιση των ιθαγενών Ελλήνων. ΄Οταν το 1267 οι Ανδηγαυοί κατέλαβαν το νησί, απέβαλαν τον Ορθόδοξο Μητροπολίτη και εγκατέστησαν Λατίνο, αφαίρεσαν από τους Ορθοδόξους τα Ιερά Λείψανα και κατάσχεσαν τους σπουδαιότερους Ορθόδοξους ναούς και τις περιουσίες τους. Κατά το τέλος όμως, της κυριαρχίας τους φάνηκαν διαλλακτικότεροι και ανεκτικότεροι και επικύρωσαν παλαιά προνόμια των ιερέων του νησιού.\nΗ κυριαρχία των Ανδηγαυών θα λήξει 120 χρόνια μετά, καθώς μετά τις δολοπλοκίες που εξυφάνθηκαν στις δυτικές αυλές το νησί έμεινε απροστάτευτο από τους επίβουλους. Στις 20 Μαΐου του 1386, οι Κερκυραίοι, κάτω από την απειλή του τουρκικού επεκτατισμού και των σχεδίων της Γένοβας αποφασίζουν να δηλώσουν πίστη στη Γαληνοτάτη Δημοκρατία της Βενετίας, ζητώντας ως αντάλλαγμα την προστασία της. Η Βενετία με ιδιαίτερη ικανοποίηση ενσωματώνει στον «κόλπο» της το νησί, που θα της παρέξει σημαντικά εμπορικά και -κυρίως- στρατηγικά πλεονεκτήματα.\nΜε την άλωση της Πόλης (1453) και τη διάνοιξη νέων δρόμων εμπορίου (1492 κ.ε.) προς την Ανατολή, η Βενετία οδηγείται βαθμηδόν σε μια οικονομική κρίση, που θα κρατήσει ως το θάνατό της (1797). Η Οθωμανική Αυτοκρατορία βρίσκεται στο απόγειο της δύναμής της. Η μία μετά την άλλη οι κτήσεις της Βενετίας στο Αιγαίο πέφτουν στα χέρια των Τούρκων: Μεθώνη, Κορώνη, Ναύπακτος, Κύπρος. Το 1669 οι Τούρκοι καταλαμβάνουν και την Κρήτη.\nΤελευταίο προπύργιο απέναντι στην τουρκική απειλή απομένει η Επτάνησος και ιδίως η Κέρκυρα, το «κλειδί της Αδριατικής». Δύο χρόνια μετά την πτώση του Χάνδακα ο Benardin Dona έλεγε χαρακτηριστικά στη βενετική Σύγκλητο: «Η Κέρκυρα είναι το μόνο παράθυρο απ’ όπου μπαίνει φως απ’ την Ανατολή για να λαμπρύνει αυτή την πατρίδα. Ας προσέξουμε να το κρατήσουμε ανοικτό, γιατί αν κλείσει δεν θα ξημερώσει παρά η ημέρα της δυστυχίας».\nΗ Βενετία διατήρησε την εσωτερική διοίκηση του νησιού, αλλά κράτησε στα χέρια της την ανώτατη κυριαρχία. Το Συμβούλιο της Πόλεως, που απαρτιζόταν από μέλη ευγενών οικογενειών, εκλέγει κάθε χρόνο τους τοπικούς αξιωματούχους. Κυρίαρχη τάξη στο νησί είναι οι ευγενείς. Πρόκειται για μια μικρή ομάδα, που μπορεί να ασκεί πολιτικά δικαιώματα, από τα οποία οι άλλες τάξεις είναι αποστερημένες. Η μεγάλη έγγειος ιδιοκτησία βρίσκεται χέρια τους. Μετά την καταστρεπτική τουρκική πολιορκία του 1537 ο αριθμός τους μειώνεται αρκετά και εισέρχονται στις τάξεις τους μερικές οικογένειες αστών. Το 1572 αποφασίζεται η σύσταση βιβλίου, στο οποίο καταγράφονται τα ονόματα των ευγενών, το Libro d’ Oro.\nΗ ζωή τους μιμείται τη μητρόπολη Βενετία. Συναθροίζονται στη loggia. «...Τα τυχερά παιχνίδια ήταν ελεύθερα... περνούσα όλο τον καιρό...παίζοντας με λύσσα φαραώ...» σημειώνει ο Casanova. Περί τα τέλη του 17ου αι. αποπερατώνεται η περίλαμπρη στοά των ευγενών, που αργότερα θα στεγάσει το περίφημο θέατρο του San Giacomo, το πρώτο θέατρο στο βαλκανικό χώρο.\nΑντίθετα με τον ανέμελο -σχετικά- βίο των ευγενών, ο λαός της υπαίθρου, υποφέρει πολύ. Αμόρφωτοι, συνδεδεμένοι με τη γη και καταδυναστευόμενοι από τους αφέντες, που «τους τραβούν σαν ζώα, όπου θέλουν και εις πόλεμον και εις δούλεψιν» διατηρούν αλώβητη την ελληνική τους συνείδηση. Κατορθώνουν να διατηρήσουν τη γλώσσα, τη θρησκεία, και τις παραδόσεις και μεταλαμπαδεύουν στους μεταγενέστερους αναλοίωτη την εθνική τους ταυτότητα. Οχυρό και προπύργιό τους η θρησκεία, η λαϊκή παράδοση και η ελληνική συνείδηση των κατοίκων του νησιού, που έμελε να πρωταγωνιστήσει στην ιδιαίτερη ιστορική πορεία του. Σ’ αυτό προσέφεραν τα μέγιστα οι Έλληνες που κατέφυγαν στο νησί καταδιωγμένοι από την τουρκική λαίλαπα.\nΣκήνωμα Αγ. Σπυρίδωνος\n(Κέρκυρα, ιδιωτική συλλογή)\nΑνάμεσα στους ευγενείς και το λαό μια ακόμη κατηγορία: οι αστοί. Τεχνίτες -κυρίως- κι έμποροι, είναι η κινητήρια δύναμη της τοπικής οικονομίας. Ως επί το πλείστον είναι Ελληνικής καταγωγής. Φιλοδοξία τους: να ενταχθούν στην τάξη των ευγενών.\n  Ο καθημερινός βίος κυριαρχείται από «άωρον του βίου τέλος». Ασθένειες, σιτοδείες, επιδημίες και πειρατικές επιδρομές είναι φαινόμενα καθημερινά. Το 1537 οι Τούρκοι λεηλατούν την ύπαιθρο και αιχμαλωτίζουν περί τις 20.000 κατοίκους, τους οποίους πωλούν ως δούλους στα σκλαβοπάζαρα της Ανατολής.\nΠαρά όμως, τις κατά καιρούς επιδρομές, η Κέρκυρα υπήρξε το καταφύγιο πολλών καταδιωγμένων από τους Τούρκους Ελλήνων. Ένας ταπεινός ποιμένας και μια ένδοξη αυτοκράτειρα θα καταφύγουν μετά την πτώση της Πόλης. Το 1456 ο Γεώργιος Καλοχαιρέτης μεταφέρει στην Κέρκυρα τα σκηνώματα του Αγίου Σπυρίδωνος και της Αγίας Θεοδώρας της Αυγούστας. Πάμπολλα άλλα λείψανα και ιερά κειμήλια θα φυγαδευτούν τους επόμενους αιώνες. Έλληνες απ’ την απέναντι Στεριά και το Μοριά, τη Μεθώνη, την Κορώνη, τη Ναύπακτο κι άλλα μέρη, θα κατοικήσουν μόνιμα πλέον στο νησί. Με την πτώση της Κρήτης το 1669, οι Κρήτες φυγάδες φέρνουν μαζί τους τις παραδόσεις, τον πολιτισμό και την ελληνική τους γλώσσα. Τα στοιχεία αυτά εμπλούτισαν και ενδυνάμωσαν την τοπική παράδοση αποτέλώντας αδιάσπαστο τμήμα της.\nΜε την πάροδο των ετών σφυρηλατείται η εθνική συνείδηση. Έλληνες από κάθε γωνιά εγκαθίστανται μόνιμα ή παροδικά στο νησί. Πολλές φωτεινές πνευματικές μορφές αναδεικνύονται: Θωμάς Διπλοβατάτζης, Αντώνιος Έπαρχος, Νικηφόρος Θεοτόκης, Ευγένιος Βούλγαρης και πλήθος άλλοι. Το 1662 ο Κερκυραίος Θωμάς Φλαγγίνης ιδρύει το «Φλαγγίνειο Φροντιστήριο», που «θα χρησιμεύσει όχι μόνον διά την ευπρέπειαν του έθνους, αλλά θα προσφέρει σημαντικάς υπηρεσίας εις τον λαόν» Στον αντίποδα όμως, το μεγαλύτερο μέρος των κατοίκων πλέει σε σκοτάδι αμάθειας. Η γραφή και η ανάγνωση είναι προνόμιο των λίγων. Οι ενδιαφερόμενοι καταφεύγουν σε ιδιώτες δασκάλους, κυρίως ιερωμένους. Οι ευγενείς και οι αστοί συχνά φεύγουν για σπουδές στα Πανεπιστήμια της Ιταλίας. Από τον 16ο αι. διορίζεται δημόσιος διδάσκαλος για την εκπαίδευση των ευγενών και αστών και τον 17ο αι. κάνουν την εμφάνισή τους ιεροσπουδαστήρια, που σκοπό έχουν να παράγουν ιερωμένους, Καθολικούς και Ορθοδόξους.\nΜε το πέρασμα των αιώνων η Βενετία παρακμάζει όχι μόνον οικονομικά, αλλά και ηθικά. Εθελοτυφλώντας μπρος στα σημεία των καιρών τηρεί μια στάση ουδετερότητας που την οδηγεί στην. Στους τέσσερεις και πλέον αιώνες κυριαρχίας της η Βενετία τήρησε μια στάση μετριοπαθή, αλλά και δεσποτική, αντιμετωπίζοντας τα αιτήματα των Κερκυραίων με φειδώ. Η βενετική κυριαρχία τον τελευταίο αιώνα της ζωής της, χαρακτηρίζεται από κυβερνητική παραλυσία, ασυδοσία, διαφθορά και χρηματισμό. Την πορεία της μητρόπολης ακολουθεί κατά πόδας και η Κέρκυρα, σε μικρότερη όμως κλίμακα.\nΣτην Ευρώπη, όμως, η νέα εποχή έχει ήδη ανατείλει. Με υπόκρουση τις ιδέες της Γαλλικής Επανάστασης, οι ελπίδες των λαών για ελευθερία, δικαιοσύνη και αυτοδιάθεση αναπτερώνονται. Ο πόλεμος για είκοσι χρόνια θα μαίνεται πάνω απ’ την Ευρώπη και ο χώρος της ΝΑ Μεσογείου γίνεται το επίκεντρο της διαμάχης Άγγλων, Γάλλων, Αυστριακών και Ρώσων. Στις αρχές του 1797 οι στρατιές του Ναπολέοντα διαβαίνουν τις ΄Αλπεις. Στο Loeben Αυστριακοί και Γάλλοι διανέμουν μεταξύ τους τα εδάφη της Βενετίας (18.4.1797). Ένα μήνα μετά, η Βενετική Σύγκλητος, δέχεται τους όρους του Ναπολέοντα (12.5.1797) και παραιτείται των κληρονομικών δικαιωμάτων της αριστοκρατίας. Οι Γάλλοι εισέρχονται αμαχητί στη Βενετία θυσιάζουν στην πυρά τα σύμβολα της αριστοκρατίας, φυτεύουν το δέντρο της ελευθερίας και εγκαθιστούν το νέο πολίτευμα.\nΚι ενώ διαδραματίζονται όλα αυτά, στην Κέρκυρα η κατάσταση είναι απελπιστική: τα φρούρια, ο στρατός και η οικονομία βρίσκονται σε άθλια κατάσταση. Ο Γενικός Προνοητής Κάρολος Βίδμαν, μη έχοντας σαφείς και συγκεκριμένες πληροφορίες, ετοιμάζεται να αντιμετωπίσει τον Ναπολέοντα.\nΤο 1797, όμως, έμελε να είναι ο πρώτος χρόνος «της ελευθερίας των Γραικών». Με την πρόφαση της εγκαθίδρυσης του δημοκρατικού πολιτεύματος στα νησιά, τον Ιούνιο του 1797 ο Βενετικός και Γαλλικός στόλος αποπλέει από τη Βενετία και στις 29 πλήθος λαού με επικεφαλής τον γηραιό Μέγα Πρωτοπαπά Κερκύρας Γεώργιο Χαλικιόπουλο-Μάντζαρο με απερίγραπτο ενθουσιασμό και συγκίνηση υποδέχεται τους Γάλλους. Την επομένη τοιχοκολλείται προκήρυξη, στην οποία γίνεται λόγος για ελευθερία, ισότητα, ειρήνη, αυτοδιοίκηση, σύνταγμα και ανεξιθρησκία και καλούνται οι Κερκυραίοι να γιορτάσουν την απαλλαγή τους από τα δεσμά της Βενετικής Ολιγαρχίας. Οι Κερκυραίοι πανηγυρίζουν ελπίζοντας πως η έλευση των Γάλλων θα σημάνει την εθνική απολύτρωση.\nΈνα μήνα μετά, φυτεύεται στην πλατεία το δέντρο της ελευθερίας και ρίχνονται στην πυρά τα εμβλήματα του παλιού καθεστώτος: η βενετσιάνικη σημαία, το Libro d` Oro, διπλώματα τίτλων και προνομίων, παράσημα και οικόσημα της αριστοκρατίας και τίτλοι ιδιοκτησίας. Οι κάτοικοι ορκίζονται αγάπη για την ελευθερία και την ισότητα και πανηγυρίζουν τραγουδώντας το «Θούριο» του Ρήγα. Οι ευγενείς αντιδρούν: τη νύχτα της 10ης Σεπτεμβρίου του 1797 άγνωστοι ξεριζώνουν από την Πλατεία το δέντρο της Ελευθερίας. Επικηρύσσονται οι ένοχοι και κηρύσσεται αφορισμός.\nΟι Γάλλοι έμειναν στα νησιά λιγότερο από δύο χρόνια. Η βραχύβια παρουσία τους υπήρξε σημαντικότατη, διότι ξύπνησαν τους κατοίκους από το λήθαργο και αναζωπύρωσαν σ’ αυτούς τις ιδέες τους για την ελευθερία και την ισότητα. Ασχολήθηκαν με την παιδεία ιδρύοντας «εθνική βιβλιοθήκη», «εθνικό τυπογραφείο» και επιστημονικούς συλλόγους για τη διάδοση των γραμμάτων. Καθιέρωσαν την ελληνική ως επίσημη γλώσσα και διακήρυξαν την ανεξιθρησκία.\nΌμως, δεν σεβάστηκαν το θρησκευτικό αίσθημα των κατοίκων. Για τους Επτανησίους η Ορθοδοξία υπήρξε ο άρρηκτος δεσμός με την ελληνική παράδοση. Χλεύαζαν τις θρησκευτικές αντιλήψεις και τη λατρεία και ειρωνεύονταν το σκήνωμα του Αγίου Σπυρίδωνος.\nΣτο μεταξύ, τον Οκτώβρη του 1797 είχε υπογραφεί η Συνθήκη του Κάμπο Φόρμιο, με την οποία καταλύθηκε και διαμελίστηκε οριστικά η Βενετία και ο Ναπολέων έγινε και επίσημα κύριος του νησιού. Τα Επτάνησα (στα οποία ανήκει η Κέρκυρα) καθίστανται πλέον το επίκεντρο των κατακτητικών βλέψεων των Ευρωπαίων. Η θέση τους δίπλα στην καταρρέουσα Οθωμανική Αυτοκρατορία τα έκανε δελεαστικά κι απαραίτητα για όσους ορέγονταν μερίδιο.\nΡώσοι και Τούρκοι συνασπίζονται απέναντι στον κοινό εχθρό, που δεν είναι άλλος απ’ τις φιλελεύθερες ιδέες των Γάλλων και τις φιλοδοξίες του Ναπολέοντα. Πρώτος τους στόχος η απομάκρυνση των Γάλλων από τα νησιά. Οι Τούρκοι διείδαν την απειλή της Αυτοκρατορίας τους από τον Ναπολέοντα, ενώ οι Ρώσοι θεωρούσαν πως αν ο Ναπολέων έβαζε πόδι στη Βαλκανική θα ακολουθούσε επίθεση από τα νότια σύνορά τους.\nΟ Ρωσσοτουρκικός στόλος υπό τον Θεόδωρο Ουσακώφ και τον Καδίρ Μπέη προτρέπουν τους κατοίκους να προστρέξουν σε βοήθειά τους. Παρουσιάζουν εγκύκλιο του νέου Πατριάρχη Γρηγορίου του Ε’ , που τους προτρέπει να εκδιώξουν τους «αποστάτας του Θεού και υπούλους τυράννους της ανθρωπότητας» και να συνεργαστούν με τις συμμαχικές δυνάμεις «με ζήλον και προθυμίαν εις αφανισμόν των απίστων τούτων Γάλλων» διαβέβαιώνοντάς τους πως θα εγκαθιδρύονταν ανεξάρτητο κράτος. Ο συμμαχικός στόλος αρχίζει τις αποβατικές επιχειρήσεις. Τελευταία καταλαμβάνεται η Κέρκυρα στις 25.2.1799. Οι Γάλλοι αντιστέκονται πεισματικά, αλλά τελικά συνθηκολογούν.\nΟι Ρώσοι αμνηστεύουν τα εγκλήματα, που έγιναν κατά την περίοδο των Γάλλων, ξανασυντάσσουν το Libro d’ Orο και αποκαθιστούν τον ορθόδοξο επισκοπικό θρόνο μετά από 6 αιώνες.\nΣτο μεταξύ, ο Μεγάλος Βεζύρης στέλνει επιστολή στην Κοινότητα της Κερκυρας, με την οποία εκφράζεται απερίφραστα, ότι η γεωγραφική θέση των νησιών επιβάλλει να τεθούν «υπό την σκέπην και προστασίαν» της Οθωμανικής Αυτοκρατορίας. Η Γερουσία καταρτίζει Αντιπροσωπεία που μεταβαίνει στην Κωνσταντινούπολη για να συζητήσει για το μέλλον των Επτανήσων. Εκεί η Αντιπροσωπεία καταθέτει υπομνήματα, με τα οποία υπενθυμίζει τις επανειλημμένες υποσχέσεις των συμμάχων και ζητά την επίσημη αναγνώριση της ανεξαρτησίας του νέου κράτους.\nΗ σημαία του Κράτους.\nΤην 21η Μαρτίου του 1800 συνομολογείται στην Κωνσταντινούπολη Συνθήκη μεταξύ Ρωσσίας και Τουρκίας στην οποία προσχωρεί και η Βρετανία, με την οποία αναγνωρίζεται η πολιτική ύπαρξη της Επτανήσου ως ελεύθερο και ανεξάρτητο κράτος υπό την εγγύηση της Ρωσίας και την προστασία της Υψηλής Πύλης. Ονομάσθηκε «Πολιτεία των Επτά Ηνωμένων Νήσων» ή «Επτάνησος Πολιτεία». Οι Αντιπρόσωποι, όταν έλαβαν γνώση της Συνθήκης επιδοκίμασαν τις διατάξεις της. Ταυτόχρονα, κατάρτισαν Σύνταγμα από 37 άρθρα. Με το Σύνταγμα αυτό επαναφέρονταν το παλιό ολιγαρχικό βενετσιάνικο σύστημα, που μόλις προ διετίας είχε εκριζωθεί. Η Υψηλή Πύλη το έκανε δεκτό χωρίς επιφυλάξεις ή παρατηρήσεις. Αυτό ήταν επόμενο, αφού ο μόνος κίνδυνος για την Πύλη δεν ήταν άλλος από τις ανατρεπτικές ιδέες της Γαλλικής Επανάστασης, που θα μπορούσαν να οδηγήσουν σε επαναστατικά κινήματα εις βάρος της.\nΜετά την υπογραφή της Συνθήκης οι Αντιπρόσωποι φεύγουν από την Κωνσταντινούπολη με αντίγραφο της Συνθήκης, το Σύνταγμα και τη νέα σημαία την οποία ευλόγησε ο Πατριάρχης και χαιρέτησαν τα ρωσικά, αγγλικά και τουρκικά πλοία με κανονιοβολισμούς.\nΈτσι γεννήθηκε το πρώτο Ελληνικό Κράτος μετά την πτώση της Βασιλεύουσας (1453). Η γέννησή του υπήρξε ο προάγγελος των κατοπινών εξελίξεων, που οδήγησαν στην «ανάσταση» του Έθνους. «Αναγεννηθέν το Έθνος ημών, απέκτησεν όνομα ελληνικό, πατρίδα ελληνικήν και ελληνικήν ελευθερίαν» έλεγε ο Πρόεδορς της Γερουσίας, Σπυρίδων Θεοτόκης. Ο Κοραής αφιερώνοντας στο νεοσύστατο κράτος τη μετάφραση του Cesare Beccaria «Περί αμαρτημάτων και ποινών» παροτρύνει προφητικά τους νησιώτες να μην υιοθετήσουν τη διχόνοια, αλλά την αδελφότητα, την αγάπη, τη σύμπνοια και την ομόνοια.\nΤον επόμενο χρόνο οι Ρώσοι και οι Τούρκοι αναχωρούν από την Κέρκυρα. Υπό το κράτος του Συντάγματος που επανέφερε το ολιγαρχικό καθεστώς προκαλούνται εσωτερικές αναταραχές. Ο Πρόεδρος της Γερουσίας απευθυνόμενους στους Ρώσους τους επισημαίνει την ανάγκη της παραμονής τους στο νησί, αλλά εκείνοι αρνούνται. Οι ευγενείς αναγκάζονται να έλθουν σε συνεννόηση με τους αρχηγούς των ενόπλων, που λυμαίνονταν την εξοχή. οι οποίοι απαιτούν την άμεση κατάργηση του Συντάγματος και την κατάρτιση νέου. Επέρχεται συμφωνία. Εκλέγονται 64 πληρεξούσιοι, που συντάσσουν νέο Σύνταγμα, που ψηφίζεται και τίθεται σε εφαρμογή αμέσως. Κατόπιν τούτου επικράτησε συμφιλίωση και ηρεμία, που όμως έμελλε να διαρκέσει λίγο, διότι οι Πρέσβεις των Μεγάλων Δυνάμεων στην Κωνσταντινούπολη δήλωσαν προς τον Πρέσβη της Ιονίου Πολιτείας, ότι δεν αναγνώριζαν όσα είχαν διαδραματισθεί στην Κέρκυρα.\nΑκολουθούν νέες ταραχές. Ο Πρόεδρος της Γερουσίας, Σπυρίδων Θεοτόκης, ζητά τη συνδρομή της Βρετανίας, που είχε ήδη προσχωρήσει στη συνθήκη της Κωνσταντινουπόλεως του 1800 και είχε ήδη αναγνωρίσει την Επτάνησο Πολιτεία ως ανεξάρτητο κράτος. Το Μάρτιο του 1802 καταπλέει στο λιμάνι του νησιού τμήμα του Βρετανικού στόλου που έδρευε στη Μάλτα. Ο Πρόεδρος της Γερουσίας καλεί τον Αντιπρόσωπο της Τουρκίας και τους Προξένους της Ρωσίας και της Αγγλίας και τους διαβεβαιώνει ότι η παρουσία του βρετανικού στρατού μόνο σκοπό έχει την αποκατάσταση της τάξης. Ταυτόχρονα, ο Μέγας Βεζύρης στέλνει φιρμάνι, με το οποίο εκφράζεται απροκάλυπτα η απειλή, ότι αν δεν εφαρμόζονταν το Σύνταγμα του 1800, θα επενέβαινε δυναμικά για την επιβολή του, καθυποτάσσοντας τα νησιά. Οι σύμμαχοι αποστέλλουν στο νησί τον κόμη Γεώργιο Μοντσενίγο, ως πληρεξούσιο του Τσάρου, για να επιβάλει την τάξη. Η ανάμιξή του οδήγησε στην πρόσδεση της νεοσύστατης Πολιτείας στο άρμα της Ρωσίας και το παρέσυρε στη δίνη των διεθνών συγκρούσεων και ανταγωνισμών των μεγάλων δυνάμεων.\nΟ πόλεμος, που μαίνεται στην Ευρώπη, αναδεικνύει νικητή το Ναπολέοντα. Η Συνθήκη υπογράφεται στο Τιλσίτ στις 22 Ιουνίου 1807. Η τύχη της Επτανήσου αλλάζει: «η Αυτού Μεγαλειότης ο Αυτοκράτωρ Ναπολέων ως απόλυτος κτήτωρ και κυρίαρχος θα κατέχει τας επτά Ιονίους Νήσους». Για μια ακόμη φορά ο Ναπολέων, ως αυτοκράτορας πλέον, καταλαμβάνει τα νησιά. Στις 20 Αυγούστου 1807 ο Γαλλικός στρατός αποβιβάζεται στην πρωτεύουσά τους, την Κέρκυρα.\nΟι Άγγλοι φοβούμενοι τον επεκτατισμό των Γάλλων σχεδιάζουν την απόκτηση των νησιών με ναυτικό αποκλεισμό. Στο σχέδιό τους αυτό έχουν την υποστήριξη της Τουρκίας (συνθήκη Δαρδανελλίων 1809). Οι Γάλλοι αποφασίζουν να ανασυνταχθούν και να προστατεύσουν αποτελεσματικά την Κέρκυρα, της οποίας την απώλεια ο Ναπολέων θεωρούσε «ολέθρια» για τις επιδιώξεις του.\nΤο 1809 οι Άγγλοι καταλαμβάνουν τη Ζάκυνθο. Ακολουθούν η Κεφαλληνία, η Ιθάκη, τα Κύθηρα και η Λευκάδα. Η φρουρά της Κέρκυρας όμως, αντιστέκεται σθεναρά. Στο μεταξύ, στις 31 Μαρτίου 1814 τα νικηφόρα στρατεύματα της τετραπλής συμμαχίας συντρίβουν και τα τελευταία λείψανα των Γάλλων κι εισέρχονται νικητές στο Παρίσι. Η Βασιλεία αποκαθίσταται, ο Ναπολέων κηρύσσεται έκπτωτος και παίρνει το δρόμο της εξορίας.\nΣτις 18/30 Μαΐου 1814 υπογράφεται η Συνθήκη ειρήνης και παραπέμπεται το ζήτημα της τύχης των Επτανήσων στη μέλλουσα σύνοδο της Βιέννης. Οι Γάλλοι αναχωρούν από την Κέρκυρα και ο Βρετανός στρατηγός Κάμπελλ διακοινώνει στη Γερουσία πως με την αποχώρηση των Γάλλων επανιδρύεται η Επτάνησος Πολιτεία, που είχε συσταθεί με τη Συνθήκη του 1800.\nΩστόσο, ο Κερκυραίος κόμης Ιωάννης Καποδίστριας είχε λάβει σημαντική θέση, ως Υπουργός Εξωτερικών του Τσάρου. Οι εύστροφοι διπλωματικοί ελιγμοί του έδρασαν καταλυτικά για το μέλλον των Επτανήσων. Εκμεταλλευόμενος τα αντικρουόμενα συμφέροντα των μεγάλων δυνάμεων πέτυχε την καλύτερη δυνατή λύση.\nΣτη Βιέννη η Ρωσία υποστηρίζει τη συγκρότηση ανεξάρτητου κράτους με την επωνυμία «Επτάνησος Πολιτεία» υπό την εγγύηση των τεσσάρων δυνάμεων. Η πρόταση απορρίπτεται από την Αυστρία, που αντιπροτείνει να τεθεί υπό την προστασία της, θεωρώντας ότι αυτή ήταν ο νόμιμος διάδοχος της Βενετίας. Στο προσκήνιο, όμως, αναφαίνονται και νέοι μνηστήρες: Ο Βασιλιάς της Βαυαρίας ζητά να δοθούν τα νησιά ως Πριγκιπάτο στο γαμπρό του, ενώ ο Πάπας αποδεικνύεται ένθερμος υποστηρικτής της ιδέας να εγκατασταθεί στα Επτάνησα το Τάγμα του αγίου Ιωάννου των Ιεροσολύμων. Το συνέδριο της Βιέννης δεν θα παραπέμψει το θέμα στην επόμενη συνάντηση.\nΟι Βρετανοί, που κατέχουν στρατιωτικά τα νησιά, εγκαταλείπουν τα προσχήματα και απαιτούν την άμεση ενσωμάτωση των Επτανήσων στη Βρετανική Αυτοκρατορία καταθέτοντας σχετικό σχέδιο. Αυτό, αρχικά απορρίπτεται. Η Ρωσία αντιπροτείνει την επανασύσταση του ομόσπονδου κράτους της Επτανήσου Πολιτείας υπό την Προστασία της Μ. Βρετανίας.\nΤελικά, στις 5 Νοεμβρίου 1815, υπογράφεται η Συνθήκη των Παρισίων, με την οποία ορίζεται ότι τα νησιά, θα αποτελούν «μίαν και ανεξάρτητον επικράτειαν» με την επωνυμία «Ηνωμένα Κράτη των Ιονίων Νήσων» και ότι θα τεθούν υπό την άμεση και αποκλειστική Προστασία της Μεγάλης Βρετανίας.\nΠεριστύλιο Μαίτλαντ (1825)\nστο βάθμος το κτήριο της Ιονίου Ακαδημίας\n(φωτογραφία Hendersson γύρω στο 1880)\n Οι Βρετανοί από την αρχή συμπεριφέρονται όχι ως προστάτες, αλλά ως αποικιοκράτες. Προσπαθούν να ενσωματώσουν τα Επτάνησα στην Αυτοκρατορία τους. Ακόμη και στις εξωτερικές του σχέσεις το Ιόνιον Κράτος αντιπροσωπεύεται από τους διαπιστευμένους Βρετανούς Πρέσβεις.\nΠρώτος Ύπατος Αρμοστής διορίζεται ο Θωμάς Μαίτλανδ. Διορατικός και διπλωμάτης, έσπευσε να επανακτήσει την εμπιστοσύνη των Επτανησίων, καταργώντας όλα τα διατάγματα του Κάμπελ και διατιθέμενος να επανορθώσει κάθε αδικία, που αυτός είχε διαπράξει. Σκοπός του ήταν η κατάρτιση Συντάγματος, που ν’ ανταποκρίνεται πλήρως στις επιδιώξεις της Βρεττανίας. Μετά τις πρώτες διαβεβαιώσεις του φάνηκε ο απολυταρχισμός του. Κατάρτισε το Σύνταγμα του 1817, του οποίου την ψήφιση πέτυχε με πλάγιους τρόπους.\nΟι Βρεττανοί αμφιβάλλουν και γι’ αυτήν ακόμη την ελληνικότητα των νησιών: «είναι εξεταστέον αν ο λαός της Επτανήσου είναι Έλληνες ή Ιόνιοι. Κατά τον καταστατικόν χάρτην το κράτος τούτο ονομάζεται Ιονικόν. Νόμιμος γλώσσα του κράτους τούτου είναι άραγε άλλη πλην της Ιταλικής;». (Έβερτον, 1842). Το Σύνταγμα του 1817 που διακηρύττει ότι επίσημη γλώσσα ήταν η ελληνική μένει γράμμα κενό. Ειδικότεροι νόμοι, που επιβάλλουν τη χρήση της ελληνικής γλώσσας στα δικαστήρια και τις δημόσιες υπηρεσίες του κράτους (1833, 1836) μένουν στο μεγαλύτερο μέρος τους ανεφάρμοστοι. Απ’ την άλλη, κάποιοι Βρετανοί που καταγίνονταν με την αρχαία Ελλάδα εκφράζουν προκατάληψη για τη γλώσσα που μιλιέται στην Επτάνησο.\nΗ Ιόνιος Βουλή, όμως, δεν παύει να τονίζει την ελληνικότητα των Ιονίων: «Εν μέσω των παθημάτων, α κατέθλιψαν την Ελληνικής Φυλήν, ο Ιόνιος Λαός και τον πολιτισμόν αυτού διέσωσε και την εθνικότητα αυτού διετήρησε».\nΗ πιεστική συμπεριφορά των Βρετανών έχει σαν αποτέλεσμα να εκδηλώνονται συχνά ταραχές. Τα αντίποινα είναι σκληρά. Η Ιόνιος Βουλή δεν παραλείπει να επισημαίνει με οξύτατο τόνο ακόμη και ενώπιον του Ύπατου Αρμοστή, ότι «Τα δεινά του Ιονίου κορυφούνται. Ανατρέχοντες δε οι αντιπρόσωποι εις τα αίτια της καταστάσεως ταύτηςευρίσκουσι την πηγήν τωνεις το ανέκαθεν παρά της Προστασίας εισαχθέν σύστημα προς εκμηδένωσιν της ανεξαρτησίας του Ιονίου Λαού. Ο λαός ουδεμίαν ελπίδα καλλιτερεύσεως της οικτράς του θέσεως δύναται να έχει, έως ου κρατείται κεχωρισμένος της απελευθερωθείσης μερίδος του Έθνους του».\nΣτα μέσα του 19ου αι. σημειώνονται πολιτικές μεταβολές και ανακατατάξεις στην Ευρώπη. Ύπατος Αρμοστής είναι ο φιλελεύθερος Seaton. Κατά τη διάρκεια της θητείας του επιτρέπεται η ίδρυση πολιτικών λεσχών και η συγκρότηση πολιτικών συγκεντρώσεων. Κυρίως, όμως, η θητεία του σηματοδοτήθηκε από την ελευθεροτυπία. Η 9η Βουλή, που αναδεικνύεται με δημοκρατικότερες εκλογές, το 1850, ανακηρύσσει επίσημα την 25η Μαρτίου ως εθνική εορτή και αποφασίζει την ανέγερση ανδριάντα του Κερκυραίου που υπήρξε ο πρώτος Κυβερνήτης της Ελλάδας, του Ιωάννου Καποδίστρια. Κλείνει τη θητεία της διακηρύσσοντας πως «η ανεξαρτησία, η κυριαρχία και η εθνικότης εκάστου λαού είναι δικαιώματα φυσικά και απαράγραπτα». Μόνον αυτό το απόσπασμα από το περίφημο ψήφισμα της Ενώσεως καταχωρήθηκε στα πρακτικά. Τα ανδρείκελα των Βρετανών διέλυσαν τη Βουλή χωρίς να αφήσουν τον Ιωάννη Καπελλέτο να το καταθέσει.\nΟι επόμενες Βουλές επαναλαμβάνουν σε κάθε ψήφισμά τους το αίτημα της Ενώσεως με το Ελληνικόν Κράτος «μεθ’ ου αδιαρρήκτως συνδέονται ένεκεν της καταγωγής ,του θρησκεύματος, της γλώσσης, των αναμνήσεων». Η απάντηση της Βρετανίας είναι πάντοτε αρνητική. Απερίφραστα δηλώνεται ότι με τη Συνθήκη του 1815 κατέστη αποκλειστική προστάτιδα των Ιονίων Νήσων και γι’ αυτό δεν μπορεί να συναινέσει στην παραίτηση των «υποχρεώσεων» που ανέλαβε.\nΩστόσο, η κατάσταση που επικρατούσε στα Επτάνησα ήταν οικτρή: η γεωργία βρίσκονταν σε θλιβερή κατάσταση, η ναυτιλία σε μαρασμό, το εμπόριο νεκρό, τα έσοδα διασπαθίζονταν από ξένους και ξενόδουλους ντόπιους, η ελληνική γλώσσα εξοβελισμένη από τα επίσημα έγγραφα και η αστυνομία καταδυνάστευε το λαό.\nΟι Βρετανοί στέλνουν το 1858 στα νησιά τον Gladstone για να εκτιμήσει την πολιτική κατάσταση. Ταυτόχρονα, απόρρητο σχέδιο για την τύχη των νησιών διαρρέει από το Βρετανικό Υπ. Εξ. και η επίσκεψη αυτή συνδυάζεται με το αν και κατά πόσον η Βρετανία είναι διατεθειμένη να παραιτηθεί από την «προστασία» των νησιών. Το 11ο Κοινοβούλιο προτείνει, το 1861, τη διεξαγωγή δημοψηφίσματος. Ο Ύπατος Αρμοστής Storx απαγορεύει ακόμη και τη συζήτηση του θέματος στη Βουλή. Τον ίδιο χρόνο το μήνυμα της Ένωσης ακούγεται στη Βουλή των Κοινοτήτων και των Λόρδων. Ο πρωθυπουργός Palmerstorne παραμένει αρνητικός. Όμως, το Νοέμβρη του 1862 δηλώνει στον επιτετραμμένο της Ελληνικής κυβέρνησης στο Λονδίνο, Χαρίλαο Τρικούπη, ότι η Αγγλία δεν μπορεί να παραχωρήσει τα νησιά όσο βασιλεύει ο Όθων.\nΤο νεοσύστατο Ελληνικό Κράτος κλυδωνίζεται πάλι από εσωτερικές έριδες, τις οποίες υποκινούν οι ξένες δυνάμεις. Βρισκόμαστε στα 1862. Ξεσπά επανάσταση, διορίζεται προσωρινή κυβέρνηση και ο Όθων καταφεύγει στη Βαυαρία. Οι εξελίξεις αυτές όχι μόνον δεν ενόχλησαν, αλλά και χαροποίησαν Βρετανούς και Ρώσους. Αναζητείται νέος διάδοχος. Μέσα σε έντονη διαμάχη επικρατεί ο δευτερότοκος γιος της Βασίλισας Βικτώριας, Αλφρέδος. Η Ρωσία προβάλλει αντιρρήσεις και το στέμμα τελικά προσφέρεται στον Γεώργιο τον Α’ (Κρίστιανσεν-Χόλστάιν-Γλύξμπουργκ).\nΣτις 2 Οκτωβρίου 1863 αρχίζουν οι εργασίες της 13ης Ιονίου Βουλής. Την επομένη ο Ύπατος Αρμοστής εκφωνεί τον καθιερωμένο λόγο προς τη Νομοθετική Συνέλευση: «η αυτής μεγαλειότης η βασίλισσα πάντοτε επιθυμούσα να μαρτυρήσει την προς το Ελληνικόν Έθνος φιλίαν και αγαθήν αυτής προαίρεσιν επί σκοπώ να αυξήσει την επικράτειαν και να παγιώσει την δύναμιν του Ελληνικού Βασιλείου, εγνωστοποίησεν εις τας Ευρωπαϊκάς δυνάμεις ότι είναι ετοίμη να εγκαταλείψει την προστασίαν, ην έχει μέχρι τούδε επί του Κράτους τούτου. Προσκαλώ υμάς ευγενέστατοι κύριοι να με πληροφορήσετε εάν είναι ή ου η επιθυμία του λαού ίνα η Προστασία της αυτής μεγαλειότητος επί του Κράτους τούτου παύση επί σκοπώ ίνα οι Ιόνιοι Νήσοι αποτελώσιν εις το εξής μέρος του Ελληνικού Βασιλείου υπό το σκήπτρον της αυτού μεγαλειότητος του Βασιλέως Γεωργίου και των διαδόχων αυτού». Ο Ύπατος Αρμοστής, προτού κλείσει το λόγο του υπενθυμίζει, ότι αν τελικά η Νομοθετική Συνέλευση αποφασίσει την Ένωση με την Ελλάδα.\nΑνακοίνωση του Νομάρχη Κέρκυρας\n(16.1.1865, Κέρκυρα ιδιωτ. συλλογή)\nΜε τη δυσαρέσκεια της Ρωσίας, γιατί παρουσιάζονταν η Βρετανία να δωρίζει αυτή μόνον κι όχι η Ευρώπη τα νησιά στην Ελλάδα, υπογράφεται τελικά στο Λονδίνο στις 14 Νοεμβρίου 1863 από τις 5 μεγάλες δυνάμεις Συνθήκη, με την οποία προσφέρονταν στην Ελλάδα τα Επτάνησα και κηρύσσονταν η ουδετερότητα των φρουρίων της Κέρκυρας.\nΜέσα στο πέρασμα επτά αιώνων η Κέρκυρα είχε γνωρίσει πολλούς κυριάρχους. Πιο σκληροί απ’ όλους αναδείχθηκαν οι Βρετανοί, όχι μόνον γιατί ήταν τέτοιοι, αλλά και γιατί ο πόθος της αναγέννησης του έθνους ήταν τόσο κοντά. Κατά τη διάρκεια όμως, της «προστασίας» τους ιδρύθηκε το πρώτο ελληνικό πανεπιστήμιο (1823), που όμως καταργήθηκε από το Ελληνικό Κράτος (1865).\nΗ Ένωση των δύο τμημάτων του Ελληνισμού δεν έγινε αυτοστιγμή. Πέρασαν αρκετά χρόνια αφομοίωσης. Το διοικητικό και οικονομικό σύστημα ήταν διαφορετικά, το ίδιο και η νομοθεσία, η εκπαίδευση, η ιδιοκτησία και πλήθος άλλα. Η μεγαλύτερη, όμως, διαφορά ήταν ανάμεσα στη νοοτροπία και τις αντιλήψεις. Αυτή είχε τις ρίζες της στη διαφορετική ιστορική πορεία, που ακολούθησε ο Ελληνισμός τους τελευταίους αιώνες.\nΠολλά μελανά γεγονότα αμαυρώσαν την πολυπόθητη Ένωση στα χρόνια που ακολούθησαν. Χειρότερος εχθρός της Ελλάδας αναδείχθηκαν οι ίδιοι οι Έλληνες. Ένας ακήρυχτος πόλεμος μαίνονταν για αρκετά χρόνια. Βάση του η αμάθεια. Όταν το 1873 χήρεψε η Αρχιεπισκοπή Αθηνών εκλέχτηκε ο Ζακύνθιος Αρχιεπίσκοπος Κερκύρας, Αντώνιος. Η κυβέρνηση, όμως, ήταν αντίθετη σ’ αυτή την εκλογή. Ο φιλοκυβερνητικός τύπος της εποχής γράφει: «Ο μητροπολιτικός θρόνος Αθηνών έχει ανάγκην ποιμένος προερχομένου από γνησίους Έλληνας. Απαράδεκτος λοιπόν είναι για το ελληνικόν φρόνημα η εκλογή αμφιβόλου εθνικότητος και φρονημάτων αποδεδειγμένως ανθελληνικών. Ο Ελληνικός Λαός απαιτεί Έλληνα ποιμένα από γνησίαν ελληνικήν πατρίδα και ουχί ιταλόφωνον, βουλγαρόφρονα και απόλοιπον της διελεύσεως των Ενετών και των ΄Αγγλων».\nΤην ίδια περίοδο σημειώνεται η ανάπτυξη του νησιού με την εγκατάσταση μικρών βιομηχανιών. Ταυτόχρονα η ανοδική πορεία της ναυτιλίας, που είχε ξεκινήσει από την εποχή της βρετανικής προστασίας, καθιστά την Κέρκυρα ένα από τα σημαντικότερα λιμάνια της περιοχής.\nΑναρτήθηκε από Φιορίντος στις 6:25 μ.μ.


Τα άστρα μίλησαν! (Κυριακή 2 Φεβρουαρίου 2014) - Provocateur\nΟι αστροπροβλέψεις της Κυριακής 2/2 από την Άνιελ.\nΒρείτε από μέσα σας την όρεξη που χρειάζεται για να πετύχετε τους στόχους σας. Έχει χαθεί ο ρομαντισμός ανάμεσα σε εσάς και τον σύντροφό σας. Αφήστε ελεύθερο τον εαυτό σας να δείξει προς τα έξω τις αθέατες πλευρές του. Τυχεροί αριθμοί για εσάς σήμερα 74-30-33-29-2-12\nΑν και δεν σας αρέσουν οι αλλαγές, ίσως ήρθε η ώρα να απαλλαγείτε από κάποια βάρη που σας κουράζουν. Θέματα καριέρας ευνοούνται και ίσως κάποιοι από εσάς θα μπορούσατε να μεταφέρετε τον κύριο χώρο εργασίας σας στο σπίτι. Τυχεροί αριθμοί για εσάς σήμερα 6-40-39-3-23-18\nΘέλετε να ξεκινήσετε καινούργια σχέδια αλλά δεν υπάρχουν οι απαιτούμενες προϋποθέσεις αυτή την στιγμή, μην εκνευρίζετε με τους γύρω σας δεν είναι δικό τους το σφάλμα. Αν πιστέψετε στις δυνάμεις σας θα μπορέσετε να χειριστείτε τα προβλήματα σας πιο εύκολα. Τυχεροί αριθμοί για εσάς σήμερα 25-30-22-19-28-11\nΜην αφήνετε τις οικονομικές δυσκολίες να μπουν ανάμεσα σε εσάς και τα αγαπημένα σας πρόσωπα. Έχετε αυτή την περίοδο κάποια προβλήματα στην εργασία σας και κάποιες εντάσεις. Το επόμενο διάστημα είναι κατάλληλο για να επεκτείνετε τις επιχειρηματικές σας δραστηριότητες. Τυχεροί αριθμοί για εσάς σήμερα 54-39-20-22-19-2\nΤο νέο πρόγραμμα που ακολουθείτε στην καθημερινότητά σας, σας βοηθάει να νιώθετε πιο ξεκούραστοι. Θα ήταν καλύτερα να αποφύγετε τις κοινωνικές δεσμεύσεις το διάστημα που ακολουθεί. Τυχεροί αριθμοί για εσάς σήμερα 53-20-22-19-9-23\nΚαλό θα ήταν να αποφύγετε συναλλαγές οικονομικής φύσης για δανειοδοτήσεις, ασφάλειες γιατί θα υπάρξουν ασάφειες και μπερδέματα. Αναλάβετε τις ευθύνες σας και μη φορτώνετε βάρη στους άλλους. Τυχεροί αριθμοί για εσάς σήμερα 74-30-33-29-23-19\nΘα προβληματιστείτε και θα κοπιάσετε αρκετά, προκειμένου να διατηρήσετε τα κεκτημένα σας. Έχει χαθεί ο ρομαντισμός ανάμεσα σε εσάς και τον σύντροφό σας. Σταματήστε να αγχώνεστε με το παραμικρό, προκαλώντας προβλήματα στον εαυτό σας. Τυχεροί αριθμοί για εσάς σήμερα 84-30-33-29-2-28\nΗ ανυπομονησία σας είναι αυτή που σας έχει βάλει πολλές φορές σε μπελάδες. Το τελευταίο διάστημα νοιάζεστε πάρα πολύ για τους άλλους και έχετε παραμελήσει τον εαυτό σας. Μια καινούρια γνωριμία θα σας αναστατώσει άμεσα. Τυχεροί αριθμοί για εσάς σήμερα 45-6-3-22-13-8\nΔιώξτε το υπερβολικό άγχος, κάνοντας θετικές σκέψεις και αποκτήστε μεγαλύτερη αυτοπεποίθηση. Απροσδόκητες και θετικές εξελίξεις έρχονται στη ζωή σας. Αγοραπωλησίες ακίνητης περιουσίας είναι πολύ πιθανές. Τυχεροί αριθμοί για εσάς σήμερα 87-6-33-25-15-9\nΘα ήταν καλό να κρατήσετε για λίγο καιρό κρυφή τη νέα σας σχέση, μέχρι να βεβαιωθείτε για το μέλλον της. Θα ξεκαθαρίσετε οριστικά παλιά προβλήματα και θα δείτε με άλλη ματιά την σχέση με τον σύντροφο σας. Τυχεροί αριθμοί για εσάς σήμερα 94-30-33-2-13-27\nΤα αισθηματικά σας θα πάρουν την ανιούσα το επόμενο διάστημα. Μια γνωριμία σε ένα δημόσιο χώρο θα σταθεί η αφορμή για μια δυνατή σχέση. Η καθημερινότητα σας θα γίνει καλύτερη σύντομα. Τυχεροί αριθμοί για εσάς σήμερα 63-20-22-19-10-22\nΜη δίνετε βάση σε φήμες και κουτσομπολιά τρίτων. Να είστε ψύχραιμοι αποφεύγοντας σπασμωδικές κινήσεις, πολύ σύντομα το τοπίο θα ξεκαθαρίσει και θα δείτε αποτελέσματα στους στόχους σας. Τυχεροί αριθμοί για εσάς σήμερα 9-4-39-37-16-24


Apollon dance studio: Μαρτίου 2019 Google+\nΟι Ελληνικοί παραδοσιακοί χοροί είναι αναπόσπαστο κομμάτι της ιστορίας μας. Αγαπημένοι και δημοφιλείς, οι νησιώτικοι χοροί συναντώνται σε κάθε γλέντι. Πόσα ξέρετε όμως για τους χορούς της Ηπειρωτικής Ελλάδας;\nστις 2:33:00 μ.μ. 0 σχόλια\nΜια από τις πιο δημοφιλείς και αγαπητές κατηγορίες χορών, κοινωνικών και αθλητικών, είναι οι Ευρωπαϊκοί χοροί (γνωστοί και ως Ballroom ή Smooth dances). Τόσο η προέλευση, όσο και η εξέλιξη τους, τους κάνει να διαφέρουν και να ξεχωρίζουν από άλλα είδη χορού σε στυλ και αισθητική. Πρόκειται για ένα σύνολο πολύ εντυπωσιακών χορών που ονομάζονται ballroom από τις μεγάλες σάλες στις οποίες χόρευαν οι αριστοκράτες του 18ου αιώνα, και “ευρωπαϊκοί” καθώς δημιουργήθηκαν και πήραν τη σημερινή τους μορφή όλοι σε μεγάλες ευρωπαϊκές πρωτεύουσες, εκτός από το Τάνγκο, το οποίο αν και εντάσσεται σε αυτή την κατηγορία, στην αυθεντική του μορφή προέρχεται από την Αργεντινή.\nΟι χοροί που ανήκουν στην κατηγορία αυτή είναι:\nτο Βαλς (Waltz)\nτο Βιεννέζικο Βαλς (Viennese Waltz)\nτο Ευρωπαϊκό Τανγκό (Tango)\nτο Φοξ Τροτ (Fox Trot)\nτο Κουίκστεπ (Quickstep)\nΣτην Ευρώπη, για αιώνες, οι βασικές επιρροές στην τέχνη του χορού ήταν Ελληνικές και κατόπιν Ρωμαϊκές. Οι δύο αυτοί πολιτισμοί ενώθηκαν και τίμησαν το χορό αυτό ως αναπόσπαστο κομμάτι της παιδείας τους, μέχρι να δοθεί μεγαλύτερη έμφαση στο δράμα, δηλαδή το θέατρο. Με την άνοδο της εκκλησίας, ο κοινωνικός ρόλος του χορού αλλάζει ριζικά, ενώ στα χρόνια του Μεσαίωνα, με εξαίρεση τους κυκλικούς χορούς (carole) ο χορός ήταν ταμπού, αφού υπήρχε κίνδυνος αφορισμού από την εκκλησία!\nΟ κοινωνικός και λαϊκός χορός, που ήταν σχεδόν όμοιοι, αρχίζουν να διαχωρίζονται κατά την διάρκεια του 14ου αιώνα όταν οι δημοφιλείς κυκλικοί χοροί υιοθετήθηκαν και από την αριστοκρατία. Σιγά σιγά, τα ρομαντικά τραγούδια των τροβαδούρων βοήθησαν στην ανάπτυξη των κυκλικών χορών και σταδιακά των χορών σε ζευγάρια, φυσικά από απόσταση. To Waltz, που ήταν ο πρώτος αγκαλιαστός χορός, ξεκίνησε να χορεύεται από τους χωρικούς της Αυστρίας και της Γερμανίας τον 13ο αιώνα, αλλά οι αγκαλιαστοί χοροί εξαπλώνονται τον 15ο και 16ο αιώνα με ποικίλες μορφές. Στα μέσα του 16ου και 17ου αιώνα, διαμορφώνεται ο χαρακτήρας του κοινωνικού χορού με επιρροές από την αριστοκρατική τάξη της Γαλλίας και της Ιταλίας.\nΣτα χρόνια της Αναγέννησης δημιουργείται για πρώτη φορά το Μπαλέτο της Αυλής, στα Γαλλικά Ανάκτορα του Λουδοβίκου του 14ου, και η μετάβαση από τους Χορούς της Αυλής. Μέχρι και τη Γαλλική Επανάσταση, ο χορός, που χαρακτηριζόταν από απλότητα και κομψότητα, εξελισσόταν διαρκώς, συχνά εξυμνώντας την Επανάσταση και τους λαϊκούς της ήρωες. Μεγάλη επιρροή ασκούσε η comedia de l’arte, που σατιριζε τα επίκαιρα με καλλιτεχνικό πάντα τρόπο. Η Επανάσταση διαμόρφωσε και το χορό των μπαλέτων σε πιο λαϊκό, αποβάλλοντας τα βάρη της παλιάς Αριστοκρατίας και ανατρέποντας την τέχνη αυτή για πρώτη φορά από την εποχή του Πλάτωνα! Από τη συντηριτική αντίληψη ότι ο χορός είναι “δώρο Θεού και αντανάκλαση μιας ουράνιας αρμονίας”, υιοθετήθηκε η νέα νοοτροπία ότι ο χορός αποτελεί “απόδραση, επίπονη εκπαίδευση και έντονες τεχνικές”.\nΦυσικά, το κίνημα του ρομαντισμού έπαιξε καθοριστικό ρόλο και σε αυτή την τέχνη, καθιερώνοντας το ύφος και το στυλ του χορού στην Ευρώπη αλλά και εισάγοντας οργανωμένη και δομημένη διδασκαλία, με συστηματικές μεθόδους. Χορευτική πρωτεύουσα της Ευρώπης είναι, φυσικά, για αυτή την περίοδο το Παρίσι. Κατά τη διάρκεια 18ου και 19ου αιώνα, η Polka, η Mazurka και ιδιαίτερα το Waltz ενθουσιάζουν την Ευρώπη, ενώ όταν το τελευταίο γίνεται γνωστό στη Βιέννη, εξαπλώνεται μια νέα εκδοχή του, γνωστή ως Βιεννέζικο Βαλς. Από τον 20ο αιώνα και μετά, η Γηραιά Ήπειρος χορεύει στους ρυθμούς του Foxtrot, του Tango και του swing, με έντονες τις επιρροές από την Αμερική. Το Tango, που έγινε δημοφιλές χάρη στις ταινίες του βωβού κινηματογράφου, διαμορφώνεται ως νέος χορός με Ευρωπαϊκό στυλ από τους Vernon & Irene Castle. Όσο για το Foxtrot, θεωρείται ότι πήρε το όνομά του από τον καλλιτέχνη που το ανέδειξε και το διαμόρφωσε, το Harry Fox, και σύντομα δημιουργήθηκε και η πιο γρήγορη εκδοχή του: το Quickstep. Η Ευρώπη χορεύει με ρυθμούς για κάθε γούστο!\nΌλοι οι Ευρωπαϊκοί χοροί έχουν κοινό στυλ, κλειστή στάση σώματος και ανοιχτή αγκαλιά, με πέντε σημεία επαφής κατά την εκτέλεση κάθε φιγούρας, επιτρέποντας έτσι στη ντάμα να ακολουθεί εύκολα τον καβαλιέρο, ειδικά στις έντονα περιστροφικές φιγούρες, και δίνοντας στο ζευγάρι αριστοκρατικό ύφος και εντυπωσιακή στάση!\nΤο Waltz προέρχεται από λαϊκούς χορούς της Βαυαρίας. Ξεκίνησε από αγρότες και έφτασε να κατακτά τις σάλες των αριστοκρατών της Βιέννης! Είναι ο πρώτος χορός που ο καβαλιέρος αγκαλιάζει την μέση της ντάμας και τα σώματα των χορευτών αγγίζονται, λειτουργώντας σαν ένα. Στο Παρίσι, ο ρυθμός γίνεται λίγο πιο αργός, όπως τον γνωρίζουμε σήμερα. Παρά τις έντονες αντιδράσεις της κοινωνίας για την τολμηρότητα του νέου αυτού χορού, το Waltz έγινε γρήγορα αγαπητό με χαρακτηριστικό παράδειγμα τη Βασίλισσα Βικτώρια της Αγγλίας, που το εισήγαγε στα Βρετανικά Ανάκτορα. Γρήγορα αγαπήθηκε και εξαπλώθηκε σε όλη την Ευρώπη. Πρόκειται για το χορό της ισορροπίας και της απαλότητας, με πολλές στροφές (άλλωστε waltz σημαίνει στροβίλισμα) και κυκλική κίνηση στο χώρο! Διακρίνεται στο απλό Βαλς με μέτρο ¾ και στο Βιεννέζικο Βαλς με πιο γρήγορες περιστροφές και μέτρο 6/8.\nΤο "κλειδί των χορών", όπως αποκαλείται το Foxtrot, είναι ο πρώτος χορός που διδασκόμαστε λόγω των απλών βημάτων του αλλά και του έντονα τεχνικού του στυλ. Λένε πως αν μάθει κανείς σωστά Foxtrot, μπορεί να νιώσει αληθινά σαν χορευτής! Χορός παιχνιδιάρικος, απαλός μα και ζωηρός, με έντονες ισορροπίες και θεατρικότητα, το Foxtrot πρωτοεμφανίστηκε το 1912 από τον Χάρυ Φοξ, αστέρι της τότε θεατρικής επιθεώρησης. Με έντονες τις αμερικάνικες επιρροές της τζαζ και τα βηματολόγια του ζεύγους Castle, το Foxtrot είναι ακόμα και σήμερα ένας από τους πιο δημοφιλείς χορούς σε Ευρώπη και Αμερική. Το ζευγάρι κινείται σαν ένα, με έντονες ισορροπίες πάνω στην πίστα και έλεγχο της κίνησης, ήρθε να φέρει την επανάσταση στο βαλς και την πόλκα που πρωταγωνιστούσαν για δεκαετίες!\nΣτις αρχές του 20ου αιώνα, το Αργεντίνικο Τάνγκο γνώρισε μεγάλη εξάπλωση στην Ευρώπη χάρη στις ταινίες που ξεκίνησαν από την Αμερική και απέκτησε δικά του, ξεχωριστά χαρακτηριστικά. Στο πέρασμα του χρόνου έγινε γνωστό ως «Ευρωπαϊκό Tανγκό» ή «Διεθνές Τάνγκο». Στην ευρωπαϊκή ήπειρο πρωτοήρθε από γόνους πλούσιων οικογενειών της Αργεντινής που έρχονταν για σπουδές και εγκαθιδρύθηκε όταν η κυβέρνηση της Αργεντινής αναγκάστηκε να τον απαγορεύσει, επειδή ο τρόπος που χορευόταν θεωρήθηκε ακόλαστος και οι στίχοι των τραγουδιών απρεπείς, με αποτέλεσμα πολλοί μουσικοί και χορευτές να μείνουν χωρίς δουλειά και να μεταναστεύσουν στην Ευρώπη, απ’ όπου έκαναν το Τάνγκο γνωστό σε όλο τον κόσμο και κυρίως στην Γαλλία. Χάρη στο δυναμισμό και τον έλεγχο του, τις κοφτές κινήσεις και τη θεατρικότητα του ονομάζεται και χορός του πάθους, με τον καβαλιέρο να διεκδικεί τη ντάμα του και να την εντυπωσιάζει. Άλλωστε αυτός ήταν και ο πρωταρχικός ρόλος του χορού αυτού, όταν ξεκίνησε να χορεύεται στις κακόφημες συνοικίες του Μπουένος Άιρες, όπου μάλιστα εξασκούνταν άντρες μεταξύ τους για να είναι έτοιμοι να εντυπωσιάσουν τις ντάμες. Λέγεται μάλιστα ότι ξεπήδησε από την ανάγκη ενός άνδρα να εκφράσει τον πόνο του για μια γυναίκα που τον παράτησε για κάποιον άλλον. Στο Παρίσι αποκτά πιο αριστοκρατικό στυλ και μεταμορφώνεται στο ευρωπαϊκό Τανγκό που γνωρίζουμε σήμερα.\nΒάλτε κι εσείς τον χορό στη ζωή σας και διασκεδάστε\nστον ρυθμό με των δημοφιλέστερων χορών του κόσμου!\nστις 1:08:00 π.μ. 0 σχόλια\n20 Μαρτίου - Ο χορός συναντά την Παγκόσμια Ημέρα Ευτυχίας!\nΜέσα από έρευνες έχει φανεί πως η ευτυχία ενός ανθρώπου καθορίζεται κυρίως από την προσωπικότητά του, τον τρόπο σκέψης, την αναγνώριση των συναισθημάτων και την συμπεριφορά του. Είναι δηλαδή δυνατόν να μάθει κάποιος να ζει πιο ευτυχισμένος.\nΔεν είναι ο πλούτος, η ομορφιά, η ανεμελιά και η ξέγνοιαστη ζωή, οι αισθητηριακές απολαύσεις που μας κάνουν ευτυχισμένους, λένε οι έρευνες. Σίγουρα, εξασφαλίζουν μια κάποια ηρεμία και ανεμελιά και βοηθούν στην κατάκτηση της ευτυχίας, δεν είναι όμως από μόνα τους αρκετά.\nΑντίθετα, πιο εύκολα μπορεί να νιώσει κάποιος ευτυχισμένος όταν αντιληφθεί πως η ευτυχία δεν είναι κάτι μεγάλο, αλλά οι μικρές καθημερινές στιγμές που δημιουργούμε μέσα από τις επιλογές μας.\nΕμείς είμαστε εκείνοι που φτιάχνουμε την ευτυχία μας, τη χτίζουμε σε καθημερινή βάση, κάνοντας επιλογές που μας ταιριάζουν και βάζοντας έστω και ένα μικρό κομματάκι χαράς, βάζοντας το λιθαράκι για κάτι μεγαλύτερο και με διάρκεια, για μία ζωή με νόημα.\nΒιβλία ολόκληρα έχουν γραφτεί για το πώς μπορείς να βρεις την ευτυχία, σεμινάρια, ημερίδες, ψυχαναλύσεις, ατελείωτες συζητήσεις για να καταλήγουμε σε συμπεράσματα όπως “η ευτυχία είναι στιγμές” ή “ευτυχισμένοι είναι αυτοί που ζητούν τα λίγα”. Τα δικά μου λίγα για κάποιον άλλον μπορεί να είναι πολλά και το αντίθετο. Πώς, λοιπόν, μπορούμε να έχουμε τα ίδια μέτρα και σταθμά στον ορισμό της ευτυχίας;\nΗ ευτυχία είναι ο συνδυασμός αυτού που βιώνουμε στο παρόν μας και του πόσο ικανοποιημένοι είμαστε από τη ζωή μας. Το πρώτο εξαρτάται από το πώς αξιολογούμε αυτά που ζούμε, και είναι καθαρά υποκειμενικό, και το δεύτερο εξαρτάται από τις ανθρώπινες σχέσεις μας, τι επιτυχίες, τους στόχους και τα βιώματα του καθενός.\nΟι πιο ευτυχισμένες στιγμές μας αποτελούνται από την αίσθηση της δημιουργίας, την σύνδεση με τους άλλους και τον εαυτό μας, με την φροντίδα και το νοιάξιμο. Είμαστε πιο ευτυχισμένοι όταν συνδεόμαστε, όταν δημιουργούμε και όταν προσφέρουμε!\n"Υπάρχουν σύντομοι δρόμοι για την ευτυχία, και ο χορός είναι ένας από αυτούς" ~Vicky Baum~\nΠολλοί και διάφοροι οι τρόποι να τα επιτύχουμε όλα αυτά, και ένας, ίσως ο δημοφιλέστερος εξ αυτών, ο χορός! Μελέτες δείχνουν ότι τα μωρά, επειδή δε μπορούν να εκφράσουν με άλλον τρόπο τη χαρά τους, χορεύουν! O χορός γεννήθηκε από πολλές και διαφορετικές ανάγκες του ανθρώπου: να ξορκίσει τους φόβους του, να εξευμενίσει τους θεούς, να εκφράσει τον έρωτά του και κυρίως να επικοινωνήσει. Και φτάνει στη σημερινή εποχή, να αποτελεί γυμναστική για το σώμα, τόνωση για το πνεύμα, καταπολέμηση του άγχους, έκφραση των συναισθημάτων. Τα οφέλη, όμως, δεν είναι μόνο σωματικά. Η μουσική συμβάλλει στην ψυχική ισορροπία και ο χορός είναι μια δυνατότητα έκφρασης, μια διέξοδος από την καθημερινότητα και το στρες. Κάθε χορός γεννήθηκε εξάλλου για να υπηρετήσει μια κοινωνική ανάγκη. Επιπλέον, ο χορός είναι φτιαγμένος συχνά για δύο ή περισσότερους ανθρώπους, που βιώνουν έτσι τη χαρά της επαφής και της ομάδας.\nΗ κοινωνική και γυμναστική διάσταση του χορού αποδίδει οφέλη σε όλες τις ηλικιακές ομάδες και η ανάγκη να εκφραστεί ο άνθρωπος μέσα από το χορό δεν έχει ηλικία. Πιο σωστά, ο χορός δεν έχει ηλικία! Είναι η ίδια η αγάπη για τη ζωή, και η ελευθερία της απόλυτης έκφρασης!\nΑκόμα όμως και αν δεν χορεύετε από χόμπι αλλά σας αρέσει να το κάνετε υπό τις κατάλληλες συνθήκες, θα έχετε παρατηρήσει πόσο πολύ αλλάζει η διάθεσή σας! Αυτό δεν οφείλεται μόνο στο ότι περνάτε καλά αλλά και στο ότι ο χορός έχει φανερές επιδράσεις στο σώμα. Ας δούμε μερικές από αυτές:\nΑποτελεί την τέλεια άσκηση, αφού γυμνάζει όλες τις μυϊκές ομάδες στο σώμα και αυξάνει το μεταβολισμό. Επιπλέον, κατά την άσκηση ο οργανισμός παράγει σεροτονίνη, την ορμόνη της ευτυχίας!\nΧαρίζει έλεγχο και αρμονία στις κινήσεις μας, συντονισμό, βελτιώνει τη στάση του σώματος και συνεπώς βοηθά στην καλύτερη αναπνοή!\nΈρευνες δείχνουν ότι ο χορός βοηθά στην καταπολέμηση των πόνων από αρθρίτιδα, δυναμώνει τους πνεύμονες, βοηθά στην αντιμετώπιση συναισθηματικών διαταραχών όπως η κατάθλιψη, ενώ βοηθά και ανθρώπους με Πάρκινσον!\nΟ χορός μας βοηθά να εκφραστούμε και να βρούμε μια διέξοδο από την καθημερινότητα και το άγχος. Ο χορός άλλωστε αποτελεί μέθοδο κοινωνικοποίησης από τα αρχαία χρόνια.\nΟ χορός μας μαθαίνει την πειθαρχία, μας μαθαίνει να αντιλαμβανόμαστε και να συγκρατούμε οδηγίες (πχ. τα βήματα ή τη χορογραφία), ενώ μας κάνει να αισθανόμαστε αυτοπεποίθηση και να εκφραζόμαστε ευκολότερα. Η σωστή διδασκαλία του χορού μπορεί να μας κάνει να αγαπήσουμε το σώμα μας αλλά και να υιοθετήσουμε έναν υγιεινό τρόπο ζωής.\nΟ χορός μας μαθαίνει να έχουμε υπομονή και ομαδικό πνεύμα, καθώς κάνουμε στην άκρη τον εγωισμό μας και συγχωρούμε λάθη όταν αντιλαμβανόμαστε ότι δεν φτάνει να είμαστε μόνο εμείς καλοί, αλλά όλη η ομάδα.\n"Το να μαθαίνεις να περπατάς, σε αφήνει ελεύθερο.\nΤο να μαθαίνεις να χορεύεις, σου δίνει τη μεγαλύτερη ελευθερία απ’ όλες, να εκφράζεις τον εαυτό σου, το «είναι» σου… " ~Melissa Hayden~\nΠαρά το γεγονός ότι ο καθένας από εμάς ορίζει διαφορετικά την έννοια “ευτυχία”, το κοινό σημείο όλων είναι ότι την αναζητούν. “Θα προσπαθήσω να δημιουργήσω περισσότερη ευτυχία γύρω μου” είναι το motto της Παγκόσμιας Ημέρας Ευτυχίας 2018, και στο πλαίσιο αυτής, οι άνθρωποι καλούνται να συνδεθούν με τους γύρω τους. Μετά από χρόνια έρευνας πάνω στην έννοια της ευτυχίας, έχει αποδειχθεί ότι η σχέση μας με τους άλλους ανθρώπους παίζει ίσως τον πιο σημαντικό ρόλο. Στη σύγχρονη, απρόσωπη κοινωνία ωστόσο, δε νιώθουμε αληθινή σύνδεση με τους γύρω μας, κι ας είμαστε περικυκλωμένοι από ανθρώπους. Αυτό μπορεί εύκολα να αλλάξει. Απάντηση στη φιλοσοφική έννοια της ευτυχίας δεν είναι εύκολο να δοθεί, αλλά μπορούμε όλοι να συνδεθούμε με έναν τουλάχιστον άνθρωπο. Για την Παγκόσμια Ημέρα της Ευτυχίας, αυτό είναι ακριβώς αυτό που πάμε να κάνουμε. Ας δούμε, λοιπόν, τη σημερινή ημέρα ως μία καλή ευκαιρία να κοινωνικοποιηθούμε, να αναθερμάνουμε μία ήδη υπάρχουσα σχέση ή να δημιουργήσουμε μία καινούργια. Πιάστε λοιπόν τον παρτενέρ σας ή ξεσηκώστε την παρέα σας και χορέψτε! Γιατί, τελικά η ευτυχία είναι απόφαση, κι εμείς θέλουμε να βλέπουμε την ευτυχισμένη πλευρά της ζωής.\nΕσείς γνωρίζετε τι μας διδάσκει ο χορός;\nΠως θα ήταν η ζωή μας\nΜάθετε γιατί είναι σημαντική η\nπροθέρμανση πριν αρχίσουμε\nΕτικέτες Απόψεις για τον χορο, Events!\nστις 5:53:00 μ.μ. 0 σχόλια\nΗ πορεία και εξέλιξη των Ελληνικών Παραδοσιακών Χορών!\nΟι Ελληνικοί χοροί με μια ιστορία πλέον των 3.000 ετών είναι από τους παλαιότερους και μακροβιότερους όχι μόνο στην Ευρώπη, αλλά και σε όλο τον κόσμο. Σήμερα διακρίνουμε δύο μεγάλες κατηγορίες Ελληνικών χορών: τους Παραδοσιακούς και τους Λαϊκούς.\nΟ χορός και η διασκέδαση μας συνεχίζονται στο... Candy Shop Party!!!\nΤο Fun Carnival Dancing 2019 μπορεί να έφτασε στο τέλος του μα... η διασκέδαση μας συνεχίζεται δυναμικά στην πιο... "Γλυκιά" βραδιά που έγινε ποτέ!!!!\nΤα αγαπημένα μας Εβδομαδιαία Θεματικά Χορευτικά Πάρτυ δεν σταματούν να μας εκπλήσσουν και να μας χαρίζουν τις πιο όμορφες στιγμές! Πόσο μάλλον, όταν αυτά, συνοδεύονται από τις πιο γλυκές γεύσεις και την συντροφιά των αγαπημένων μας προσώπων!!!\nΟ ιδανικός συνδυασμός που φτάνει τη διασκέδαση μας στα ύψη!\nΑπολαυστικές γεύσεις που κάνουν τον ουρανίσκο μας να παραμιλά, οι δημοφιλέστεροι χοροί του κόσμου και οι πιο νέες, αγαπημένες επιτυχίες δίνουν το παρόν και είμαστε έτοιμοι να φτάσουμε τον υδράργυρο στα ύψη με τις χορευτικές μας φιγούρες!!!\nΚάθε βραδιά αποτελεί και μια μοναδική έκπληξη!\nΚάθε Παρασκευή και μια μοναδική εμπειρία για να φτάσουμε ακόμα πιο εύκολα τον χορευτικό μας στόχο!!! Τα αγαπημένα μας πάρτυ αποτελούν την πιο απλή μορφή Επίσημης Χορευτικής Εκδήλωσης και... φυσικά... τον πιο εύκολο τρόπο για να αφομοιώσουμε την χορευτική μας ύλη! Για κάθε μια ώρα Ιδιωτικού Μαθήματος Χορού και για κάθε μια ώρα Ομαδικού Μαθήματος Χορού, χρειάζονται τρεις ώρες για να μπορέσει το σώμα να αφομοιώσει την ύλη την οποία έχει διδαχθεί κατά τη διάρκεια της εβδομάδας! Και... ποιος ο καλύτερος τρόπος από το να το κάνουμε μαζί με τα αγαπημένα μας πρόσωπα και τους πιο αγαπημένους ρυθμούς!!!\nΜια ακόμη ξεχωριστή βραδιά έρχεται και υπόσχεται να μας συνεπάρει!!!\nΡαντεβού την Παρασκευή 15 Μαρτίου, στις 21:00 στη σχολή της Μεταμόρφωσης\nκαι η διασκέδαση μας ξεκινά στο...\nFun Carnival Dancing 2019 - Το Στέκι του Απόλλωνα - Αποτελέσματα Χορευτικών Διαγωνισμών!\nΗ Τσικνοπέμπτη έφτασε και... όλοι μαζί φάγαμε, ήπιαμε, χορέψαμε και διασκεδάσαμε με την ψυχή μας γιορτάζοντας το πιο αγαπημένο έθιμο των αποκριών με τον δικό μας ξεχωριστό τρόπο!\nΟι αγαπημένοι μας χορευτικοί διαγωνισμοί δεν θα μπορούσαν να λείπουν από το πρόγραμμα της βραδιάς και... οι πιο εντυπωσιακές μεταμφιέσεις μαζί με τα πιο αστεία σκετς μας χάρισαν μια αξέχαστη βραδιά!!!\nΟι ομάδες των σχολών μας έδωσαν τον καλύτερο τους εαυτό και... αφού ξεδίπλωσαν το θεατρικό τους ταλέντο, εκτός από το χορευτικό, μας χάρισαν ατελείωτες στιγμές γέλιου και διασκέδασης! Ποιες ήταν όμως αυτές που ξεχώρισαν με την παρουσία τους, κέρδισαν τα βλέμματα κριτών και θεατών και μας χάρισαν γέλια μέχρι δακρύων;;;\nΑς μάθουμε τα αποτελέσματα του\nΔιαγωνισμού Καλύτερου Σκετς!\nΤην 1η θέση κατέκτησε η σχολή της Μεταμόρφωσης κερδίζοντας 300 πόντους!\nΣτην 2η θέση βρέθηκε η σχολή των Αγίων Αναργύρων κερδίζοντας 200 πόντους!!\nΣτην 3η θέση ανέβηκε η σχολή του Ιλίου κερδίζοντας 100 πόντους!!!\nΦυσικά, οι πιο ξεχωριστές αμφιέσεις δεν θα μπορούσαν να λείπουν από το καρνέ μας!!! Έτσι, οι γεμάτες φαντασία αποκριάτικες ενδυμασίες των αγαπημένων μας μαθητών μας εντυπωσίασαν και κέρδισαν τις εντυπώσεις όλων των παρευρισκόμενων! Ποιες ήταν όμως αυτές που ξεχώρισαν;;;\nΑς μάθουμε τα αποτελέσματα του Διαγωνισμού Καλύτερης Αποκριάτικης Αμφίεσης!\nΣτην 1η θέση του βάθρου ανέβηκε η Έφη, από τη σχολή της Μεταμόρφωσης, κερδίζοντας 300 πόντους!\nΤην 2η θέση κατέκτησε ο Λευτέρης, από τη σχολή του Ιλίου, κερδίζοντας 200 πόντους!!\nΣτην 3η θέση βρέθηκαν η Βίκυ, από τη σχολή της Μεταμόρφωσης, και η Λία, από τη σχολή των Αγίων Αναργύρων, κερδίζοντας 100 πόντους!!!\nΑκόμη περισσότεροι Χορευτικοί Διαγωνισμοί και... ακόμη περισσότερη διασκέδαση έρχεται στην πιο εκρηκτική βραδιά του Fun Carnival Dancing 2019!!! Οι Θεοί του Ολύμπου κάνουν την μια και δυναμική εμφάνιση τους για να ρίξουν την αυλαία των αποκριών με τον πιο θεαματικό τρόπο!!! Οι προετοιμασίες μας για την πιο μεγάλη βραδιά του καρναβαλιού έχουν ήδη ξεκινήσει και... το αποτέλεσμα θα είναι άκρως εντυπωσιακό!!!\nΆραγε, τι εκπλήξεις μας περιμένουν;;;\nΠοια θα είναι η ομάδα που κερδίσει τις εντυπώσεις και θα κερδίσει τους περισσότερους πόντους στον Διαγωνισμό Καλύτερης Χορογραφίας;;\nΠοια θα είναι η αμφίεση που θα μαγνητίσει τα βλέμματα;;;\nΠως θα διαμορφωθούν τα τελικά αποτελέσματα;;\nΠοιοι θα είναι οι Νικητές που θα κερδίσουν τα Μεγάλα Δώρα των σχολών μας;;;\nΚαι... φυσικά... ποια θα είναι η σχολή που θα συγκεντρώσει τους περισσότερους πόντους, θα αναδειχθεί Νικήτρια και θα σηκώσει το κύπελλο του 2ου μέρους του Απολλώνιου Πρωταθλήματος Χορού 2018 - 2019;;;\nΘα το μάθουμε την Παρασκευή 08 Μαρτίου, στις 21:00, στη σχολή του Ιλίου, στην πιο θεαματική βραδιά του Fun Carnival Dancing 2019!!!\nΡαντεβού στην EPIC Champions' Night!!!\nντάμα ακολουθώντας τις\nπολύτιμες συμβουλές ακολούθησης!